qundao/data-zh-poetry huggingface dataset:
删社再集次和张洮侯二十韵
作者：王彦泓
朝代：明

积雪裹吾庐，铜铺忽谁叩。云有古梅边，集我素心友。曳屐往从之，芬芳粲谭薮。张郎博物人，风度灵和柳。天遣画眉才，更擅裁诗手。铜钵响嫌迟，石鼎联居首。通篇二百字，的皪明珠走。格同秋月洁，韵比山泉浏。群彦竞赓酬，笙镛闲琴缶。各取写襟灵，无烦限声偶。嗟予才退减，砚匣尘凝厚。何堪兰桂丛，置此一株朽。未办鼎解颐，互劝杯当口。有客算元觞，无篇倾白斗。放盏已摧颓，阁笔何于久。取异将无同，应无莫须有。狂奴态复作，老婢声徒丑。幸得捧盘盂，敢云报琼玖。莫谓风流罪，相期岁寒守。古者石交人，定盟从杵臼。
别有所赠一首用前迷字韵
作者：王彦泓
朝代：明

握臂登楼去却梯，乍谙情事齿还低。孀姝曲巷新名左，国艳扁舟旧姓西。髹鬓黑光全似镜，莲钩粉底不沾泥。端详烛下分明甚，不是看花醉眼迷。
别绪
作者：王彦泓
朝代：明

忍泪尊前不敢弹，隔屏斜立见眉端。长途愿作云随梦，单枕难凭玉辟寒。自信功名关妾分，尽留颜色待君欢。归来会有红窗夜，免把离容再四看。
别语
作者：王彦泓
朝代：明

行装怕俭思纷纭，衫袖啼痕替尔薰。休恃娇怜由阿母，便持心事语同群。环钗细碎亲收拾，香茗徐需好寄闻。牢记向他筵席上，莫夸知己解诗文。但许重来不恨迟，闺房仪注已详知。君家自惯迎桃叶，妾嫁何辞待牧之。杂坐不欢逃客酒，闲时无事背郎诗。风暖欲脱心虽久，拼为同心耐几时。
别语·其一
作者：王彦泓
朝代：明

行装怕俭思纷纭，衫袖啼痕替尔薰。休恃娇怜由阿母，便持心事语同群。环钗细碎亲收拾，香茗徐需好寄闻。牢记向他筵席上，莫夸知己解诗文。
别语·其二
作者：王彦泓
朝代：明

但许重来不恨迟，闺房仪注已详知。君家自惯迎桃叶，妾嫁何辞待牧之。杂坐不欢逃客酒，闲时无事背郎诗。风暖欲脱心虽久，拼为同心耐几时。
前诗意有未尽更赋一章
作者：王彦泓
朝代：明

高斋丝竹侑元文，也许彭宣一度闻。江令未能兼傅粉，无方只可使持裙。奴依颖士知才藻，婢侍康成熟典坟。莫学罗敷更羞涩，使君今日是夫君。
劝驾词
作者：王彦泓
朝代：明

小轩低向绿阴开，时有金衣啄砌苔。但少玉人闲伫立，垂杨丝下等卿来。红罗小凤踏青鞋，量窄书生爱此杯。印出浅痕瓜子样，软苔香径等卿来。曾抽钗玉拨香灰，密笑初通媚眼回。一自暗传心事后，暖烧心字等卿来。瓠犀轻啮兔毫开，砚墨金彄照指皑。要看卫娘遒媚字，琉璃匣畔等卿来。笑颜曾见斗茶开，香染柔荑绿似苔。恰有紫茸香一饼，瓶笙声里等卿来。薄妆残醉倚郎怀，长看含葩髻上开。堪称色香俱第一，素馨花发等卿来。旧家花树夹庭阶，新寄书题乞药栽。为葺药房幽径里，竹窗梅槛等卿来。严闰无计散幽怀，山水同游梦几回。携取笔床茶灶去，画船烟雨等卿来。风波贝锦浪疑猜，一见须将怨险偎。知有一番拦抵在，浅嗔低骂等卿来。三年病渴愧无才，未得琼浆咽一杯。崖蜜乍尝今夜味，浓香细唾等卿来。红窗女伴互推排，只要檀郎笑口开。况是可儿能不爱，尽消痴妒等卿来。谁教倾国更怜才，问答曾凭七字媒。寄语高唐神女道，清词吟遍等卿来。
劝驾词·其一
作者：王彦泓
朝代：明

小轩低向绿阴开，时有金衣啄砌苔。但少玉人闲伫立，垂杨丝下等卿来。
劝驾词·其七
作者：王彦泓
朝代：明

旧家花树夹庭阶，新寄书题乞药栽。为葺药房幽径里，竹窗梅槛等卿来。
劝驾词·其三
作者：王彦泓
朝代：明

曾抽钗玉拨香灰，密笑初通媚眼回。一自暗传心事后，暖烧心字等卿来。
劝驾词·其九
作者：王彦泓
朝代：明

风波贝锦浪疑猜，一见须将怨险偎。知有一番拦抵在，浅嗔低骂等卿来。
劝驾词·其二
作者：王彦泓
朝代：明

红罗小凤踏青鞋，量窄书生爱此杯。印出浅痕瓜子样，软苔香径等卿来。
劝驾词·其五
作者：王彦泓
朝代：明

笑颜曾见斗茶开，香染柔荑绿似苔。恰有紫茸香一饼，瓶笙声里等卿来。
劝驾词·其八
作者：王彦泓
朝代：明

严闰无计散幽怀，山水同游梦几回。携取笔床茶灶去，画船烟雨等卿来。
劝驾词·其六
作者：王彦泓
朝代：明

薄妆残醉倚郎怀，长看含葩髻上开。堪称色香俱第一，素馨花发等卿来。
劝驾词·其十
作者：王彦泓
朝代：明

三年病渴愧无才，未得琼浆咽一杯。崖蜜乍尝今夜味，浓香细唾等卿来。
劝驾词·其十一
作者：王彦泓
朝代：明

红窗女伴互推排，只要檀郎笑口开。况是可儿能不爱，尽消痴妒等卿来。
劝驾词·其十二
作者：王彦泓
朝代：明

谁教倾国更怜才，问答曾凭七字媒。寄语高唐神女道，清词吟遍等卿来。
劝驾词·其四
作者：王彦泓
朝代：明

瓠犀轻啮兔毫开，砚墨金彄照指皑。要看卫娘遒媚字，琉璃匣畔等卿来。
北行留别
作者：王彦泓
朝代：明
体裁：诗

花时为客最难拚，恨叶情条满故园。惜别倍贫歌宛转，寻欢频见涕潺媛。情深为我留颜色，泪尽烦卿强笑言。传语同心众闺阁，莫拈红豆且栽萱。
午节外母仍赐一缣泫然赋谢
作者：王彦泓
朝代：明

念我无衣节贶添，感怀惟有泪痕淹。羸形著惯当年素，虚赐精工一匹缣。
半塘遇邑人庄敛之同游虎丘山后方舟抵锡山获汲而归
作者：王彦泓
朝代：明

几拍歌声在半塘，感君同载不嫌狂。里中可语人偏少，世上无情事却忙。树石那知山后好，茶泉端爱雨前香。惠施欣与庄生对，不觉无言送日长。
半帆阁避暑
作者：王彦泓
朝代：明

长林莽莽翠扶檐，柳下风来散午炎。绿粉清凝千个竹，红衣飘动万枝莲。云回树影移茶灶，雨送林香入酒船。一曲清歌高阁迥，半帆冲断夕阳烟。
即事
作者：王彦泓
朝代：明

行近风香近绣丛，雪衫飞溅唾绒红。横波不待回头见，庄语能传暗喜通。晓阁平临春色上，夜灯遥映雨声中。残阳记得人行处，白石阑干折向东。
即事
作者：王彦泓
朝代：明

醉色风前减，茶香雨后添。看妆仍把卷，相对一炉烟。
即事十首
作者：王彦泓
朝代：明

玉钗敲竹立旁皇，孤负楼心几夜凉。出院会防中妇觉，作羹须倩小姑尝。先归免尽三分酒，再晤迟来一寸香。最是北堂无意绪，匆匆时节话偏长。佳期卜夜昼关心，拢髻斜阳换翠簪。姊意未容先罢绣，郎前何惜乍调琴。欢情岂系眠迟早，笑语能移意浅深。好趁竹窗烟月色，吴江香雪为君斟。柔乡拚取葬愁身，并叠心情付所亲。嗜酒尚疑非韵事，能诗终碍作闲人。良期易误经营久，密绪难谐忖料频。底是半生消受处，一回歌剧一悲辛。轻裙綷繂近虚廊，未接音词早接香。暗认已知卿是姊，笑云姑让妹为郎。悲欢暇订归先后，新旧难分话短长。不用怕羞吹烛灭，月华如雪满匡床。腰支日笑丽华粗，细骨宜酬百琲珠。风度枕函闻暗麝，月穿衫褛见凝酥。含毫爱学簪花格，展画惭看出浴图。更是厌人当面问，凤凰何日却将雏。历遍情场滟滪滩，近来心性耐波澜。引将妒女镇訾裂，博得欢娘笑齿寒。心断猜嫌从客谤，貌无评泊恣人看。东邻一任持郎去，欢处如侬定不欢。絮语难终夜渐徂，素馨花气透纱厨。人如甘后帏中玉，月作昭仪枕畔珠。瞑色未分云雨貌，秋凉先到雪肌肤。晓来睡味初浓美，薄幸贪看未忍呼。婺姊无端住隔河，近来青鸟半传讹。狂词撰出风闻远，艳质行来耳目多。聊以阔疏知郑重，悔因详慎得蹉跎。秋清更忆人如画，可奈愁黏病缚何。雨下春泥月下霜，几年辛苦傲萧郎。休论犯雪邀宜主，只忆藏花遇妥娘。獭髓易求非玉杵，鸩媒轻泄似胡香。天台再许刘晨到，肯惜千回度石梁。崖蜜含桃易得尝，玉人性格费猜量。初逢薄怒偏娇倩，暂露微颦已讳藏。飞燕风情疑近远，惊鸿神彩乍阴阳。关心正此堪研赏，似较横陈味颇长。
即事十首·其一
作者：王彦泓
朝代：明

玉钗敲竹立旁皇，孤负楼心几夜凉。出院会防中妇觉，作羹须倩小姑尝。先归免尽三分酒，再晤迟来一寸香。最是北堂无意绪，匆匆时节话偏长。
即事十首·其七
作者：王彦泓
朝代：明

絮语难终夜渐徂，素馨花气透纱厨。人如甘后帏中玉，月作昭仪枕畔珠。瞑色未分云雨貌，秋凉先到雪肌肤。晓来睡味初浓美，薄幸贪看未忍呼。
即事十首·其三
作者：王彦泓
朝代：明

柔乡拚取葬愁身，并叠心情付所亲。嗜酒尚疑非韵事，能诗终碍作闲人。良期易误经营久，密绪难谐忖料频。底是半生消受处，一回歌剧一悲辛。
即事十首·其九
作者：王彦泓
朝代：明

雨下春泥月下霜，几年辛苦傲萧郎。休论犯雪邀宜主，只忆藏花遇妥娘。獭髓易求非玉杵，鸩媒轻泄似胡香。天台再许刘晨到，肯惜千回度石梁。
即事十首·其二
作者：王彦泓
朝代：明

佳期卜夜昼关心，拢髻斜阳换翠簪。姊意未容先罢绣，郎前何惜乍调琴。欢情岂系眠迟早，笑语能移意浅深。好趁竹窗烟月色，吴江香雪为君斟。
即事十首·其五
作者：王彦泓
朝代：明

腰支日笑丽华粗，细骨宜酬百琲珠。风度枕函闻暗麝，月穿衫褛见凝酥。含毫爱学簪花格，展画惭看出浴图。更是厌人当面问，凤凰何日却将雏。
即事十首·其八
作者：王彦泓
朝代：明

婺姊无端住隔河，近来青鸟半传讹。狂词撰出风闻远，艳质行来耳目多。聊以阔疏知郑重，悔因详慎得蹉跎。秋清更忆人如画，可奈愁黏病缚何。
即事十首·其六
作者：王彦泓
朝代：明

历遍情场滟滪滩，近来心性耐波澜。引将妒女镇訾裂，博得欢娘笑齿寒。心断猜嫌从客谤，貌无评泊恣人看。东邻一任持郎去，欢处如侬定不欢。
即事十首·其十
作者：王彦泓
朝代：明

崖蜜含桃易得尝，玉人性格费猜量。初逢薄怒偏娇倩，暂露微颦已讳藏。飞燕风情疑近远，惊鸿神彩乍阴阳。关心正此堪研赏，似较横陈味颇长。
即事十首·其四
作者：王彦泓
朝代：明

轻裙綷繂近虚廊，未接音词早接香。暗认已知卿是姊，笑云姑让妹为郎。悲欢暇订归先后，新旧难分话短长。不用怕羞吹烛灭，月华如雪满匡床。
即事戏书闲话
作者：王彦泓
朝代：明

水沉薰彻藕丝衫，寒映蝤蛴碧玉缄。行向中庭风日好，髻丛花片蝶飞衔。
即事赠荆文始段砺如两姊夫
作者：王彦泓
朝代：明

杯水俄兴滟滪波，锦袍恩分近如何。休嫌张耳朋欢薄，止笑袁耽姊妹多。花底追游长作队，酒边排调竟传讹。解围安用聊城矢，只倩胡笳一曲歌。
即夕口占绝句十二首
作者：王彦泓
朝代：明

裾飘屧响到寺墀，便遣萧郎不自持。天分未容人彷佛，酒边风味烛边姿。橄榄回甘沁齿牙，酒阑频嗅小梅花。悬知袖口罗巾上，乘却龙团一饼茶。鸳被宽裁绣越罗，莲枝花样锦团窠。误教侍女熏龙脑，摺向闲床一月多。睡情何处不相关，合度农纤语等闲。枕上不妨频转侧，柔腰偏解逐人弯。斗帐香篝不漏烟，睡鞋暖窄困春眠。教郎被底摩挲过，忽见红帮露枕边。梦回酒渴破漳柑，十月霜轻尚带酸。生受玉人绵样手，为郎频熨指尖寒。夜静莺哥叫隔屏，鬓香微嗅醉初醒。偶然枕上哦诗就，唤觉如花念与听。青鸟丁宁辨色归，为贪清语梦来迟。朦胧倦睫开还闭，已是红窗日照时。揽衣初起髻鬟倾，翠凤离披画不成。梳洗不妨停一刻，乱头时节最倾城。磬口黄梅饷内家，明围暗压斗横斜。水仙独向钗头颤，第一人宜第一花。鬓影松松髻影低，镜中看镜掠初齐。金蝉玉燕都嫌俗，单插暹罗旧密犀。细楷香囊画睡鸳，来时曾记枕前安。传声为遣郎收拾，莫与兰闺女伴看。
即夕口占绝句十二首·其一
作者：王彦泓
朝代：明

裾飘屧响到寺墀，便遣萧郎不自持。天分未容人彷佛，酒边风味烛边姿。
即夕口占绝句十二首·其七
作者：王彦泓
朝代：明

夜静莺哥叫隔屏，鬓香微嗅醉初醒。偶然枕上哦诗就，唤觉如花念与听。
即夕口占绝句十二首·其三
作者：王彦泓
朝代：明

鸳被宽裁绣越罗，莲枝花样锦团窠。误教侍女熏龙脑，摺向闲床一月多。
即夕口占绝句十二首·其九
作者：王彦泓
朝代：明

揽衣初起髻鬟倾，翠凤离披画不成。梳洗不妨停一刻，乱头时节最倾城。
即夕口占绝句十二首·其二
作者：王彦泓
朝代：明

橄榄回甘沁齿牙，酒阑频嗅小梅花。悬知袖口罗巾上，乘却龙团一饼茶。
即夕口占绝句十二首·其五
作者：王彦泓
朝代：明

斗帐香篝不漏烟，睡鞋暖窄困春眠。教郎被底摩挲过，忽见红帮露枕边。
即夕口占绝句十二首·其八
作者：王彦泓
朝代：明

青鸟丁宁辨色归，为贪清语梦来迟。朦胧倦睫开还闭，已是红窗日照时。
即夕口占绝句十二首·其六
作者：王彦泓
朝代：明

梦回酒渴破漳柑，十月霜轻尚带酸。生受玉人绵样手，为郎频熨指尖寒。
即夕口占绝句十二首·其十
作者：王彦泓
朝代：明

磬口黄梅饷内家，明围暗压斗横斜。水仙独向钗头颤，第一人宜第一花。
即夕口占绝句十二首·其十一
作者：王彦泓
朝代：明

鬓影松松髻影低，镜中看镜掠初齐。金蝉玉燕都嫌俗，单插暹罗旧密犀。
即夕口占绝句十二首·其十二
作者：王彦泓
朝代：明

细楷香囊画睡鸳，来时曾记枕前安。传声为遣郎收拾，莫与兰闺女伴看。
即夕口占绝句十二首·其四
作者：王彦泓
朝代：明

睡情何处不相关，合度农纤语等闲。枕上不妨频转侧，柔腰偏解逐人弯。
即席代妓赠友赴试春官
作者：王彦泓
朝代：明

不解为欢未是才，情交总自慧心开。凭君曾写蛾眉手，稳夺南宫第一来。祝愿郎腰玉带围，临歧误问几时归。男儿意气宜豪举，也似侬愁泪满衣。
即席代妓赠友赴试春官·其一
作者：王彦泓
朝代：明

不解为欢未是才，情交总自慧心开。凭君曾写蛾眉手，稳夺南宫第一来。
即席代妓赠友赴试春官·其二
作者：王彦泓
朝代：明

祝愿郎腰玉带围，临歧误问几时归。男儿意气宜豪举，也似侬愁泪满衣。
又为宾于道意中语
作者：王彦泓
朝代：明

朝霞和雪蜃窗明，的的容辉称小名。瘦燕本来肤肉暖，肥环元是骨躯轻。语时细领幽兰气，曲罢犹疑脆管声。仙质未宜金屋贮，绿梅花下著卿卿。
又和
作者：王彦泓
朝代：明

啼珠压袖不堪张，消息惊传是里娘。隐语定知君有会，深谭谯谓姊无妨。桃根幸未盈三窃，蔗尾那拚仅一尝。别路正繇侬户外，擘帘楼上重窥郎。
又次前韵
作者：王彦泓
朝代：明

宽衫松鬓态飞翔，缓踏春莎过柳塘。风恶倍怜宜主瘦，波平谁辨宓妃长。乌丝好赠蝇头字，素面何施獭髓方。人去远犹回望见，高楼西角立残阳。
友人招集不赴
作者：王彦泓
朝代：明

为感蘼芜曲，无心赋锦鞋。怜香留故枕，祝梦掩空斋。酒畔红酥手，缨边翠羽钗。暂堪同一醉，幽恨几时排。
可叹
作者：王彦泓
朝代：明

双屧千金百万钗，也须天与画眉才。能知细腻风光处，恰羡顽痴福分来。浴态岂宜燃烛看，笑颜宁为裂缯开。荆王梦境模糊甚，却著词臣仔细裁。
可叹
作者：王彦泓
朝代：明

捣麝成尘到底香，焚兰涅玉任披猖。传讹易惑人成虎，负气难甘父攘羊。薄命固当输织室，清言端合死排墙。东亭友爱风流尽，每读遗文泣数行。由来巧妒擅机锋，江敩描摹总未工。阁后寂寥钗泽影，津头狂暴毁妆风。端忧孰敢窥南户，锁闭仍教记守宫。得谤似缘诗作祟，悔将吟笔教逢蒙。消息难通问女巫，交无侠客信非夫。冠军宅外能来否，团扇歌成肯赦无。与杖敢逃平子嫂，报书堪念阮咸姑。襄阳幕后知音坐，谁递愁吟与绿珠。见人偶语暗心惊，叵测风涛有变更。著布小怜姿韵在，啼妆孙寿病愁并。忍言憔悴羞相见，喜耐危疑表至诚。奇祸不妨含笑受，旧恩山重一身轻。
可叹·其一
作者：王彦泓
朝代：明

捣麝成尘到底香，焚兰涅玉任披猖。传讹易惑人成虎，负气难甘父攘羊。薄命固当输织室，清言端合死排墙。东亭友爱风流尽，每读遗文泣数行。
可叹·其三
作者：王彦泓
朝代：明

消息难通问女巫，交无侠客信非夫。冠军宅外能来否，团扇歌成肯赦无。与杖敢逃平子嫂，报书堪念阮咸姑。襄阳幕后知音坐，谁递愁吟与绿珠。
可叹·其二
作者：王彦泓
朝代：明

由来巧妒擅机锋，江敩描摹总未工。阁后寂寥钗泽影，津头狂暴毁妆风。端忧孰敢窥南户，锁闭仍教记守宫。得谤似缘诗作祟，悔将吟笔教逢蒙。
可叹·其四
作者：王彦泓
朝代：明

见人偶语暗心惊，叵测风涛有变更。著布小怜姿韵在，啼妆孙寿病愁并。忍言憔悴羞相见，喜耐危疑表至诚。奇祸不妨含笑受，旧恩山重一身轻。
同阿大野臣斋中夜集围炉三首
作者：王彦泓
朝代：明

兽炭飘星上绮裘，铜盘光照两莲钩。春灯订约晴难定，夜烛留欢雪渐稠。问字金钗羞拔俗，退朝玉勒乍偷游。酒边风味载频见，看到颜酡第几瓯。芗泽微闻履屧交，羁怀顿为减牢骚。难辞腕藕擎犀斝，喜见唇樱染麝毫。醉客任嘲髯似戟，愁予逆送眼如刀。狂心于此何能已？帘外琼铺尺许高。跨马人梳堕马新，琼花飘点舞衫匀。冲寒越显凝酥面，避雪微欹削玉身。比拟须存林下气，扫眉羞效里中颦。庭中一道纤纤印，散乱银杯惑醉人。
同阿大野臣斋中夜集围炉三首·其一
作者：王彦泓
朝代：明

兽炭飘星上绮裘，铜盘光照两莲钩。春灯订约晴难定，夜烛留欢雪渐稠。问字金钗羞拔俗，退朝玉勒乍偷游。酒边风味载频见，看到颜酡第几瓯。
同阿大野臣斋中夜集围炉三首·其三
作者：王彦泓
朝代：明

跨马人梳堕马新，琼花飘点舞衫匀。冲寒越显凝酥面，避雪微欹削玉身。比拟须存林下气，扫眉羞效里中颦。庭中一道纤纤印，散乱银杯惑醉人。
同阿大野臣斋中夜集围炉三首·其二
作者：王彦泓
朝代：明

芗泽微闻履屧交，羁怀顿为减牢骚。难辞腕藕擎犀斝，喜见唇樱染麝毫。醉客任嘲髯似戟，愁予逆送眼如刀。狂心于此何能已？帘外琼铺尺许高。
吴行纪事
作者：王彦泓
朝代：明

月钟霜瓦冻鸦啼，梦里枫桥却向西。暖语未终天忽晓，不堪空作醉乡迷。相要不说卷衣裳，笑挽流苏背烛光。赖有暖言堪入骨，一宵输意作王昌。绕身一步也堪怜，特地呼来放膝边。问道初寒身怕冷，今宵多半要装绵。烧残绛蜡啼千箸，碎嚼冰蚕搅万丝。水国不生红豆子，赠卿何物助相思。尊前一笑两相同，烛映羞颜旖旎红。更有销魂人不见，断云零雨数声中。爱弄黄金佛手香，不因清啭不轻尝。从今夺取春莺舌，只辨双柑听绕梁。感郎珍重不能羞，夜浅香浓掩画楼。翠涩乍慵花上蝶，红酣常湿雨中鸠。
吴行纪事·其一
作者：王彦泓
朝代：明

月钟霜瓦冻鸦啼，梦里枫桥却向西。暖语未终天忽晓，不堪空作醉乡迷。
吴行纪事·其七
作者：王彦泓
朝代：明

感郎珍重不能羞，夜浅香浓掩画楼。翠涩乍慵花上蝶，红酣常湿雨中鸠。
吴行纪事·其三
作者：王彦泓
朝代：明

绕身一步也堪怜，特地呼来放膝边。问道初寒身怕冷，今宵多半要装绵。
吴行纪事·其二
作者：王彦泓
朝代：明

相要不说卷衣裳，笑挽流苏背烛光。赖有暖言堪入骨，一宵输意作王昌。
吴行纪事·其五
作者：王彦泓
朝代：明

尊前一笑两相同，烛映羞颜旖旎红。更有销魂人不见，断云零雨数声中。
吴行纪事·其六
作者：王彦泓
朝代：明

爱弄黄金佛手香，不因清啭不轻尝。从今夺取春莺舌，只辨双柑听绕梁。
吴行纪事·其四
作者：王彦泓
朝代：明

烧残绛蜡啼千箸，碎嚼冰蚕搅万丝。水国不生红豆子，赠卿何物助相思。
吴行舟中漫兴
作者：王彦泓
朝代：明

率尔东游不裹粮，斜风洒雨遍船凉。都无长物惟存砚，净扫闲心剩爱香。十载索居成懒癖，一生多累为柔肠。欢筵到处兴悲感，羞听狂时旧乐章。睡足空船夕照黄，水程三日酒为粮。招谗宋玉因词貌，助懒嵇康是老庄。好友仅能同笔砚，美人难与共杯觞。醉偕俗客无聊甚，聊当长歌哭几场。
吴行舟中漫兴·其一
作者：王彦泓
朝代：明

率尔东游不裹粮，斜风洒雨遍船凉。都无长物惟存砚，净扫闲心剩爱香。十载索居成懒癖，一生多累为柔肠。欢筵到处兴悲感，羞听狂时旧乐章。
吴行舟中漫兴·其二
作者：王彦泓
朝代：明

睡足空船夕照黄，水程三日酒为粮。招谗宋玉因词貌，助懒嵇康是老庄。好友仅能同笔砚，美人难与共杯觞。醉偕俗客无聊甚，聊当长歌哭几场。
呈外父时妇病方苦
作者：王彦泓
朝代：明

王郎才地本凡庸，爱女怜才感谢公。羯末许陪狂烂漫，云英教捧醉朦胧。肯令痴恚随中妇，喜见娇雏似外翁。共绕病人连夜坐，最伤心处此心同。
和于氏诸子秋词
作者：王彦泓
朝代：明

小屏低榻浣衣家，几度论心掩碧纱。此日踏歌门外过，墙头认得刺桐花。曾将玉蕊饷妆台，低枕亲闻暗麝来。争奈暮秋花事断，闲窗惊喜蜡梅开。喜到眉端蹙更湾，天然娟媚不须删。笑供沉水和欢道，情暖长须似博山。月澹花寒晓镜前，初凉天气懒孤眠。秋姿较比春姿艳，试看霜枫似杜鹃。底事秋天易得明，晓风帘外似人行。今宵月好须重晤，草草犹多未诉情。关心日影转前墀，又到萧郎过院时。重向镜中看一遍，髻花删却半嫣枝。每到尊前百恨攒，意中人似画中看。亲过一盏休辞满，照见如花素影寒。凉月微星自抱衾，罗鞋点露曲廊深。丁宁蜡烛休垂泪，为照寻郎一寸心。针线秋灯淡翠蛾，同心花样费描摩。明宵相赠今宵办，莫误欢期夕渡河。花鸟钗头扤细风，水晶蝴蝶玉莲蓬。偏怜宛颈偎人处，两点柔蓝映退红。生成羞怯性难除，却笑导途便揽袪。别有关心人不觉，好风偏为指罗裾。却要因循簟未铺，鹦哥传道画堂呼。风光瞥去销魂在，赢得惊心也胜无。奉坠征衫泪一双，索居从此闭瑶窗。还愁梦里寻郎去，烟月凄迷隔暮江。残阳归去若为情，将息临歧有一声。想到碧窗携手地，月痕长见泪痕生。半裹红巾泪语低，别离情味莫凄凄。鸳鸯守定双飞愿，一任惊波浪影齐。折与梅花插帽檐，清霜寒沁玉尖尖。寻常只伴熏炉坐，今日迎欢乍出帘。缺月横窗烛未销，卧闻清露滴寒蕉。悠扬别梦飘何处，谁托愁魂为一招。风绉回塘乍雪消，谢娘牖户隔红蕉。殷勤更托西邻女，为约湔裙试一招。所思迢递隔三湘，为绣长幡供法王。但是有情皆满愿，妙莲花说不荒唐。笑将裙带缚箜篌，更卸金钗当酒筹。此夜嫦娥最相羡，月轮斜照合欢裯。半睡花冠倦未除，枕棱钗溜点罗袪。玉郎何处潜来到，笑倩回灯整翠裾。绿珠歌篴截秋云，月皎霜高乍破唇。吹动客肠幽怨事，却凭风寄桂堂人。白描纨扇夹湘筠，鬓影斜笼浅露唇。非是见君多掩敛，不禁羞忸为旁人。手把琼钗叩绿筠，一声凄调激芳唇。萧郎半月无归耗，便似回文织恨人。处处风波逐枕衾，相看今又到秋深。千阑百就多辛苦，只愿君心似妾心。
和于氏诸子秋词·其一
作者：王彦泓
朝代：明

小屏低榻浣衣家，几度论心掩碧纱。此日踏歌门外过，墙头认得刺桐花。
和于氏诸子秋词·其七
作者：王彦泓
朝代：明

每到尊前百恨攒，意中人似画中看。亲过一盏休辞满，照见如花素影寒。
和于氏诸子秋词·其三
作者：王彦泓
朝代：明

喜到眉端蹙更湾，天然娟媚不须删。笑供沉水和欢道，情暖长须似博山。
和于氏诸子秋词·其九
作者：王彦泓
朝代：明

针线秋灯淡翠蛾，同心花样费描摩。明宵相赠今宵办，莫误欢期夕渡河。
和于氏诸子秋词·其二
作者：王彦泓
朝代：明

曾将玉蕊饷妆台，低枕亲闻暗麝来。争奈暮秋花事断，闲窗惊喜蜡梅开。
和于氏诸子秋词·其二十
作者：王彦泓
朝代：明

笑将裙带缚箜篌，更卸金钗当酒筹。此夜嫦娥最相羡，月轮斜照合欢裯。
和于氏诸子秋词·其二十一
作者：王彦泓
朝代：明

半睡花冠倦未除，枕棱钗溜点罗袪。玉郎何处潜来到，笑倩回灯整翠裾。
和于氏诸子秋词·其二十三
作者：王彦泓
朝代：明

白描纨扇夹湘筠，鬓影斜笼浅露唇。非是见君多掩敛，不禁羞忸为旁人。
和于氏诸子秋词·其二十二
作者：王彦泓
朝代：明

绿珠歌篴截秋云，月皎霜高乍破唇。吹动客肠幽怨事，却凭风寄桂堂人。
和于氏诸子秋词·其二十五
作者：王彦泓
朝代：明

处处风波逐枕衾，相看今又到秋深。千阑百就多辛苦，只愿君心似妾心。
和于氏诸子秋词·其二十四
作者：王彦泓
朝代：明

手把琼钗叩绿筠，一声凄调激芳唇。萧郎半月无归耗，便似回文织恨人。
和于氏诸子秋词·其五
作者：王彦泓
朝代：明

底事秋天易得明，晓风帘外似人行。今宵月好须重晤，草草犹多未诉情。
和于氏诸子秋词·其八
作者：王彦泓
朝代：明

凉月微星自抱衾，罗鞋点露曲廊深。丁宁蜡烛休垂泪，为照寻郎一寸心。
和于氏诸子秋词·其六
作者：王彦泓
朝代：明

关心日影转前墀，又到萧郎过院时。重向镜中看一遍，髻花删却半嫣枝。
和于氏诸子秋词·其十
作者：王彦泓
朝代：明

花鸟钗头扤细风，水晶蝴蝶玉莲蓬。偏怜宛颈偎人处，两点柔蓝映退红。
和于氏诸子秋词·其十一
作者：王彦泓
朝代：明

生成羞怯性难除，却笑导途便揽袪。别有关心人不觉，好风偏为指罗裾。
和于氏诸子秋词·其十七
作者：王彦泓
朝代：明

缺月横窗烛未销，卧闻清露滴寒蕉。悠扬别梦飘何处，谁托愁魂为一招。
和于氏诸子秋词·其十三
作者：王彦泓
朝代：明

奉坠征衫泪一双，索居从此闭瑶窗。还愁梦里寻郎去，烟月凄迷隔暮江。
和于氏诸子秋词·其十九
作者：王彦泓
朝代：明

所思迢递隔三湘，为绣长幡供法王。但是有情皆满愿，妙莲花说不荒唐。
和于氏诸子秋词·其十二
作者：王彦泓
朝代：明

却要因循簟未铺，鹦哥传道画堂呼。风光瞥去销魂在，赢得惊心也胜无。
和于氏诸子秋词·其十五
作者：王彦泓
朝代：明

半裹红巾泪语低，别离情味莫凄凄。鸳鸯守定双飞愿，一任惊波浪影齐。
和于氏诸子秋词·其十八
作者：王彦泓
朝代：明

风绉回塘乍雪消，谢娘牖户隔红蕉。殷勤更托西邻女，为约湔裙试一招。
和于氏诸子秋词·其十六
作者：王彦泓
朝代：明

折与梅花插帽檐，清霜寒沁玉尖尖。寻常只伴熏炉坐，今日迎欢乍出帘。
和于氏诸子秋词·其十四
作者：王彦泓
朝代：明

残阳归去若为情，将息临歧有一声。想到碧窗携手地，月痕长见泪痕生。
和于氏诸子秋词·其四
作者：王彦泓
朝代：明

月澹花寒晓镜前，初凉天气懒孤眠。秋姿较比春姿艳，试看霜枫似杜鹃。
和叔冽韵二首
作者：王彦泓
朝代：明

掠面东风了不寒，倚楼晴望绿漫漫。携茶拟过莺鹭馆，被酒留看斗鸭阑。勾引黑甜开卷便，消磨白日戒诗难。明朝决计湖桥畔，春色抛人似走丸。欲露相思未敢先，笑容含忍益嫣然。看调石黛添眉翠，喜插玫瑰湿鬓烟。障袖立时风冉冉，持裙浣处水溅溅。情深岂怨横陈晚，领略魂迷眼角边。
和叔冽韵二首·其一
作者：王彦泓
朝代：明

掠面东风了不寒，倚楼晴望绿漫漫。携茶拟过莺鹭馆，被酒留看斗鸭阑。勾引黑甜开卷便，消磨白日戒诗难。明朝决计湖桥畔，春色抛人似走丸。
和叔冽韵二首·其二
作者：王彦泓
朝代：明

欲露相思未敢先，笑容含忍益嫣然。看调石黛添眉翠，喜插玫瑰湿鬓烟。障袖立时风冉冉，持裙浣处水溅溅。情深岂怨横陈晚，领略魂迷眼角边。
和同舟单兄韵三首
作者：王彦泓
朝代：明

车骑敢闲都，羸装泣阮途。茶香经雨歇，花事过淮无。削迹应疑虎，能言实愧鲋。惟师嵇叔夜，痛饮为狂奴。客路逢君眼乍明，笑谈差慰旅魂惊。世情真比黄河浊，诗句偏同绿酒清。苏季揣摩知欲就，韩非孤愤正难平。男儿一上燕丹墓，肯羡黄金买骏名。旅愁乡梦醉醒迟，名士为邻愧未知。裤褶村官多说剑，锦囊佳客自携诗。吟哦悔不同灯火，眺赏还须共酒卮。他日忆君云路杳，能无回念阻风时。
和同舟单兄韵三首·其一
作者：王彦泓
朝代：明

车骑敢闲都，羸装泣阮途。茶香经雨歇，花事过淮无。削迹应疑虎，能言实愧鲋。惟师嵇叔夜，痛饮为狂奴。
和同舟单兄韵三首·其三
作者：王彦泓
朝代：明

旅愁乡梦醉醒迟，名士为邻愧未知。裤褶村官多说剑，锦囊佳客自携诗。吟哦悔不同灯火，眺赏还须共酒卮。他日忆君云路杳，能无回念阻风时。
和同舟单兄韵三首·其二
作者：王彦泓
朝代：明

客路逢君眼乍明，笑谈差慰旅魂惊。世情真比黄河浊，诗句偏同绿酒清。苏季揣摩知欲就，韩非孤愤正难平。男儿一上燕丹墓，肯羡黄金买骏名。
和孝仪看灯词十二首
作者：王彦泓
朝代：明

帘外晴阴几遍探，侍儿犹恐意难堪。虽然残雪消还有，且喜今朝尚十三。灯街试走断红颦，新嫁桥南第几晨。夫婿却扶佯不要，一回低媚一回嗔。青油车子过斜阳，风飏湘帘出画裳。曾在石家筵上见，是谁香气试猜详。步向庭梅绕几巡，莫愁家月倍堪珍。何须更看花灯去，若个灯人似个人。欲换明妆自忖量，莫教难认暗衣裳。忽然省得钟情句，不辨花丛却辨香。小玉飞琼动静俱，几回当面笑愁吁。眼波第一防他觉，不审狂郎解得无。暗风相约宋墙东，一寸灵心两处同。南去北来多邂逅，忽然俱在寺门中。风透珠灯蜡泪流，隔街笙鼓送人愁。可怜心似清霄月，皎洁随郎处处游。旧曲厌来不耐听，竹棚花火太因仍。新春小院添春意，刮骨盐声蛤月灯。为把倾城再拜邀，一生拚尽在今宵。自从相见春朝后，病骨还知剩几朝。寻常声影限中门，密笑微香搅梦魂。此夕上灯兼帖胜，一时同得到西轩。丹诚默向紫姑陈，可得心期遂此春。陵谷沧桑终日事，不堪长作意中人。
和孝仪看灯词十二首·其一
作者：王彦泓
朝代：明

帘外晴阴几遍探，侍儿犹恐意难堪。虽然残雪消还有，且喜今朝尚十三。
和孝仪看灯词十二首·其七
作者：王彦泓
朝代：明

暗风相约宋墙东，一寸灵心两处同。南去北来多邂逅，忽然俱在寺门中。
和孝仪看灯词十二首·其三
作者：王彦泓
朝代：明

青油车子过斜阳，风飏湘帘出画裳。曾在石家筵上见，是谁香气试猜详。
和孝仪看灯词十二首·其九
作者：王彦泓
朝代：明

旧曲厌来不耐听，竹棚花火太因仍。新春小院添春意，刮骨盐声蛤月灯。
和孝仪看灯词十二首·其二
作者：王彦泓
朝代：明

灯街试走断红颦，新嫁桥南第几晨。夫婿却扶佯不要，一回低媚一回嗔。
和孝仪看灯词十二首·其五
作者：王彦泓
朝代：明

欲换明妆自忖量，莫教难认暗衣裳。忽然省得钟情句，不辨花丛却辨香。
和孝仪看灯词十二首·其八
作者：王彦泓
朝代：明

风透珠灯蜡泪流，隔街笙鼓送人愁。可怜心似清霄月，皎洁随郎处处游。
和孝仪看灯词十二首·其六
作者：王彦泓
朝代：明

小玉飞琼动静俱，几回当面笑愁吁。眼波第一防他觉，不审狂郎解得无。
和孝仪看灯词十二首·其十
作者：王彦泓
朝代：明

为把倾城再拜邀，一生拚尽在今宵。自从相见春朝后，病骨还知剩几朝。
和孝仪看灯词十二首·其十一
作者：王彦泓
朝代：明

寻常声影限中门，密笑微香搅梦魂。此夕上灯兼帖胜，一时同得到西轩。
和孝仪看灯词十二首·其十二
作者：王彦泓
朝代：明

丹诚默向紫姑陈，可得心期遂此春。陵谷沧桑终日事，不堪长作意中人。
和孝仪看灯词十二首·其四
作者：王彦泓
朝代：明

步向庭梅绕几巡，莫愁家月倍堪珍。何须更看花灯去，若个灯人似个人。
和戈庄学自寿四韵
作者：王彦泓
朝代：明

几株幽树寄婆娑，尽意看云弄水波。野衲每求名画去，邻墙时有浊醪过。吟成未出芦花被，钓罢犹披槲叶蓑。可许拿舟亲问字，相从日饮更无何。
和端己韵
作者：王彦泓
朝代：明

斗茶庭院喂蚕天，薄袖单衫似去年。末接语言当面笑，暂同行坐夙生缘。狂生易得风流罪，好女难参月上禅。暗地忆人终觍腆，若为呈露向君前。添助情欢是别离，雪泥花雨坏佳期。醒成消渴那因酒，画出娉婷赖有诗。浴室笑言樊昵侍，闺房风格济尼知。由来心醉倾城处，早在凝颦薄怒时。游丝摇曳燕飞翔，漾絮浮花正满塘。髻样翻新应爱短，情函道旧不嫌长。离魂路有云千叠，隔泪人如水一方。最是不堪情味处，残春时节更残阳。
和端己韵·其一
作者：王彦泓
朝代：明

斗茶庭院喂蚕天，薄袖单衫似去年。末接语言当面笑，暂同行坐夙生缘。狂生易得风流罪，好女难参月上禅。暗地忆人终觍腆，若为呈露向君前。
和端己韵·其三
作者：王彦泓
朝代：明

游丝摇曳燕飞翔，漾絮浮花正满塘。髻样翻新应爱短，情函道旧不嫌长。离魂路有云千叠，隔泪人如水一方。最是不堪情味处，残春时节更残阳。
和端己韵·其二
作者：王彦泓
朝代：明

添助情欢是别离，雪泥花雨坏佳期。醒成消渴那因酒，画出娉婷赖有诗。浴室笑言樊昵侍，闺房风格济尼知。由来心醉倾城处，早在凝颦薄怒时。
咏东邻栀子花
作者：王彦泓
朝代：明

露湿琼姿映日鲜，离披弱态益嫣然。香宜九子钗边嗅，蒂合同心带上悬。织女淡妆傅缟素，徐娘私赠见诗篇。佳名更喜同之子，栽定东家倍可怜。
咏史三首·其一
作者：王彦泓
朝代：明

不恨身短恨情长，春去空余树底芳。恍隔纱窗闻暗佩，欲搴重幕睹明妆。杯浇翠影神同醉，笔写兰仪语亦香。汉殿倾城真浪说，生前掩面郁金床。
咏史三首·其三
作者：王彦泓
朝代：明

花颜玉带拥高城，迢递情人到楚荆。此日清油开别榻，不知传酒属何人。
咏史三首·其二
作者：王彦泓
朝代：明

冠剑纷纭出石城，偏从佳客问分明。只应不避兰成妒，历历莺啼说太清。
咏史三首·其二
作者：王彦泓
朝代：明

冠剑纷纭出石城，偏从佳客问分明。只应不避兰成妒，历历莺啼说太清。花颜玉带拥高城，迢递情人到楚荆。此日清油开别榻，不知传酒属何人。
咏所见
作者：王彦泓
朝代：明

似燕身材称著绯，琵琶弟子性灵希。戏拈上客题花笔，学踏邻娥织素机。桁下衣笼薰豆蔻，镜前香泽渍蔷薇。何曾房老能勾管，日暮西池斗草归。
咏旧
作者：王彦泓
朝代：明

玉杵擎将蜀道行，不辞辛苦为云英。当年只觉成都近，未称琼浆一饮情。
喜行人至代作
作者：王彦泓
朝代：明

当时曾悔与金鞭，此日迎门一笑嫣。虽是黄尘满衣帽，可人风格自飘然。
四月十七日作花间集韦端己词云：四月十七，正是去年今日别君时
作者：王彦泓
朝代：明

记得西川韦相词，去年今日事堪思。人间刻骨难忘处，最是佯羞忍泪时。夜半分明到镜台，柳眉嚬绿杏花腮。半羞半喜依依处，又是离人梦觉时。
四月十七日作花间集韦端己词云：四月十七，正是去年今日别君时·其一
作者：王彦泓
朝代：明

记得西川韦相词，去年今日事堪思。人间刻骨难忘处，最是佯羞忍泪时。
四月十七日作花间集韦端己词云：四月十七，正是去年今日别君时·其二
作者：王彦泓
朝代：明

夜半分明到镜台，柳眉嚬绿杏花腮。半羞半喜依依处，又是离人梦觉时。
在北有怀仲父叔器时里中传余陷敌去年从父楚游亦误传陷寇何其相类也
作者：王彦泓
朝代：明

京尘无地可披襟，悔别城南绿树阴。把盏我推能尽量，评诗君许不违心。里儿自爱传讹语，客子何曾辍醉吟。赖是与君俱误活，百壶花露又同斟。
城楼暝望
作者：王彦泓
朝代：明

鱼鳞波面夕阳微，旋见游船续续归。酒后笙歌催急拍，城根灯火唤开扉。孤扬傍水疑人立，病叶零风似蝶飞。明旦出游晴得否，月轮添晕几重围。
夏日
作者：王彦泓
朝代：明

幽人长夏倦梳头，数纸南华足散愁。善舞那如羊叔鹤，恶书才似郑家牛。里儿自不知元亮，市女谁敖识伯休。休问一生穿几屐，卧看图画当闲游。
夕秀词
作者：王彦泓
朝代：明

尺六腰肢上掌擎，{？欺}钱年纪占歌名。
调笙恰喜铜簧脆，扫黛唯怜蜡蒂轻。
羞出画屏推阿姊，笑鄣罗扇觑狂生。
可能髻拢钗梁后，还向迷藏旧处行。
夕秀词
作者：王彦泓
朝代：明

尺六腰肢上掌擎，簸钱年纪占歌名。调笙恰喜铜簧脆，扫黛惟怜蜡蒂轻。羞出画屏推阿姊，笑鄣罗扇觑狂生。可能髻拥钗梁后，还向迷藏旧处行。
夜逢
作者：王彦泓
朝代：明

花气依微露气浓，窄衫轻鬓夜堂逢。才看隐笑添双靥，旋见凝愁压两峰。前院过来灯掩映，斜门归去径蒙茸。欢期已订休相送，只过池南第四松。
奉寿寒溪陆先生八旬初度二章率用本家事而末句乃放翁诗也两翁名德高怀无不相似又皆身历六朝若符节云
作者：王彦泓
朝代：明

蒲柳迎秋不待黄，饱霜松柏正苍苍。归朝誉自倾吴隽，避世情终慕楚狂。操茗岂能趋长史，击鲜初不溷儿郎。何年小隐还城市，萧寂门庭日月长。游旧乌衣几俊人，忘年属赏性情真。面城差适闲居乐，近市能安里舍尘。羁旅乍违莼菜国，览揆欣遇菊花辰。君家佳句聊相赠，已是清明六世民。
奉寿寒溪陆先生八旬初度二章率用本家事而末句乃放翁诗也两翁名德高怀无不相似又皆身历六朝若符节云·其一
作者：王彦泓
朝代：明

蒲柳迎秋不待黄，饱霜松柏正苍苍。归朝誉自倾吴隽，避世情终慕楚狂。操茗岂能趋长史，击鲜初不溷儿郎。何年小隐还城市，萧寂门庭日月长。
奉寿寒溪陆先生八旬初度二章率用本家事而末句乃放翁诗也两翁名德高怀无不相似又皆身历六朝若符节云·其二
作者：王彦泓
朝代：明

游旧乌衣几俊人，忘年属赏性情真。面城差适闲居乐，近市能安里舍尘。羁旅乍违莼菜国，览揆欣遇菊花辰。君家佳句聊相赠，已是清明六世民。
奏记装阁六首
作者：王彦泓
朝代：明

剪冰裁雪藐姑仙，绰约还同未嫁年。谁信探珠须赤水，只知生玉是蓝田。明明可爱人如月，漠漠难寻路隔烟。惟有细吟还暗想，日将心眼待嫣然。随意梳头与著衣，横看侧视总相宜。瑶钗巧赛三年叶，黛笔重翻十样眉。通国针神俱受谱，闲窗绣佛自挑丝。姗姗弱骨惊鸿影，最想回身答拜时。忆昔骑羊弄玉年，曳娘衣袂绕娘肩。当时语笑浑闲事，向后思量尽可怜。石竹怯寒秋已瘦，琼花依月晚尤妍。忍教怅望重帘外，不报监门不敢前。此生幽愿可能酬，不敢将情诉蹇修。半刻沉吟曾露齿，一年消受几回眸。微茫意绪心相印，细腻风光梦借游。妄想自知端罪过，泥犁甘堕未甘休。回首香风泪一泓，断肠消息命堪轻。烧灯院落更衣影，听曲帘栊向屧声。闻课侍儿抄乐府，定知名十悦倾城。求分半摺罗襟带，欲嗅余香度一生。闺房林下誉难兼，色韵如娘两占先。间气不钟男子去，才情偏与内家传。曾陪曲宴吟风絮，忍便长斋读妙莲。龙女自然成佛早，未妨权领散花天。
奏记装阁六首·其一
作者：王彦泓
朝代：明

剪冰裁雪藐姑仙，绰约还同未嫁年。谁信探珠须赤水，只知生玉是蓝田。明明可爱人如月，漠漠难寻路隔烟。惟有细吟还暗想，日将心眼待嫣然。
奏记装阁六首·其三
作者：王彦泓
朝代：明

忆昔骑羊弄玉年，曳娘衣袂绕娘肩。当时语笑浑闲事，向后思量尽可怜。石竹怯寒秋已瘦，琼花依月晚尤妍。忍教怅望重帘外，不报监门不敢前。
奏记装阁六首·其二
作者：王彦泓
朝代：明

随意梳头与著衣，横看侧视总相宜。瑶钗巧赛三年叶，黛笔重翻十样眉。通国针神俱受谱，闲窗绣佛自挑丝。姗姗弱骨惊鸿影，最想回身答拜时。
奏记装阁六首·其五
作者：王彦泓
朝代：明

回首香风泪一泓，断肠消息命堪轻。烧灯院落更衣影，听曲帘栊向屧声。闻课侍儿抄乐府，定知名十悦倾城。求分半摺罗襟带，欲嗅余香度一生。
奏记装阁六首·其六
作者：王彦泓
朝代：明

闺房林下誉难兼，色韵如娘两占先。间气不钟男子去，才情偏与内家传。曾陪曲宴吟风絮，忍便长斋读妙莲。龙女自然成佛早，未妨权领散花天。
奏记装阁六首·其四
作者：王彦泓
朝代：明

此生幽愿可能酬，不敢将情诉蹇修。半刻沉吟曾露齿，一年消受几回眸。微茫意绪心相印，细腻风光梦借游。妄想自知端罪过，泥犁甘堕未甘休。
如意词
作者：王彦泓
朝代：明

累珠歌拍与诗笺，纤手拈来定可怜。娇靥乍看杯影里，薄妆宜在烛花前。三年恶梦供欢话，几夕清吟耐独眠。历尽笑啼长作伴，热心唯有博山烟。
妄想
作者：王彦泓
朝代：明

昼视如花更灼然，那堪惟许暗中怜。隔窗低语疑为梦，登阁明妆望若仙。薄福尽消银烛下，疏狂难到玉台前。思量却被欢情误，花下迷藏忆往年。
妇病忧绝
作者：王彦泓
朝代：明

药饵无征怪梦频，漫将牲玉祷明神。巉岩骨出难眠坐，细碎心烦易喜嗔。争奈睡眸开彻夜，可堪肝病苦逢春。繁华白日重门掩，绕榻啼痕满六亲。臂颤难擎漱一杯，羸形扶起望庭梅。花当病眼偏生好，雨趁伤心特地催。口味断来单剩药，愿香酬罢更无财。穷途无计堪娱汝，聊折瓶花一两栽。
妇病忧绝·其一
作者：王彦泓
朝代：明

药饵无征怪梦频，漫将牲玉祷明神。巉岩骨出难眠坐，细碎心烦易喜嗔。争奈睡眸开彻夜，可堪肝病苦逢春。繁华白日重门掩，绕榻啼痕满六亲。
妇病忧绝·其二
作者：王彦泓
朝代：明

臂颤难擎漱一杯，羸形扶起望庭梅。花当病眼偏生好，雨趁伤心特地催。口味断来单剩药，愿香酬罢更无财。穷途无计堪娱汝，聊折瓶花一两栽。
妓有幽怨抱疴强对客者悲而赋之
作者：王彦泓
朝代：明

卧客朝醒正未醒，寒妆先罢影伶俜。香侵病肺常嗔见，歌会愁心暂喜听。爱把远书看亹亹，记将幽梦说惺惺。分明蜡烛身相似，才上欢筵泪已零。
婢奖
作者：王彦泓
朝代：明

肯为刀环怨藁砧，自烧香篆礼潮音。高低背痒搔如意，浅满壶浆暖称心。行过药房须揽镜，坐残兰烬尚拴针。愁中乱叠闲书尺，不是儿家不解寻。
嫩晴踏访残梅次莲公韵
作者：王彦泓
朝代：明

屡欲寻梅过野塘，卧闻檐雨暗心伤。喜看淡日穿云色，痛惜寒花委地香。数朵仅存聊慰限，全枝若尽枉回肠。春霜况作连阴兆，莫厌端相到夕阳。绝世仙姝欲语难，藏烟隔水靓妆残。难留合德全身见，更觅徐妃半面看。夜雨洗教香渐淡，朝阳烘得泪初乾。假饶满树秾桃李，近在阶庭懒去观。
嫩晴踏访残梅次莲公韵·其一
作者：王彦泓
朝代：明

屡欲寻梅过野塘，卧闻檐雨暗心伤。喜看淡日穿云色，痛惜寒花委地香。数朵仅存聊慰限，全枝若尽枉回肠。春霜况作连阴兆，莫厌端相到夕阳。
嫩晴踏访残梅次莲公韵·其二
作者：王彦泓
朝代：明

绝世仙姝欲语难，藏烟隔水靓妆残。难留合德全身见，更觅徐妃半面看。夜雨洗教香渐淡，朝阳烘得泪初乾。假饶满树秾桃李，近在阶庭懒去观。
子荆复倒压前韵一首亦复和之即以奉赠并呈端己韬仲子山诸叔及孝仪兄
作者：王彦泓
朝代：明

孙楚新裁得几篇，倚楼吟断夕阳天。游装书画春风棹，饮令诗歌夜月筵。庭卉客怜双树好，瓶花自选一枝妍。炉烟细穟穿芸帙，砚沼微澜堕柳绵。绮语难从开士戒，朋欢不受内人牵。羡君兄弟皆好同，愿就连床听雨眠。
孝先韬仲过存病榻携具为欢予于枕上劝酬笑谈弥日乐而咏之
作者：王彦泓
朝代：明

不有朋欢眼尚青，寒栖谁念影竛竮。药从名士量泉煮，诗愧幽人裹饭听。时近瓶笙砭俗耳，好依岩石画羸形。病来翻喜游踪密，卧席何妨已见经。酒枪药臼气相兼，醉国新移近黑甜。斗室荫浓蕉欲剪，隐囊香淡菊堪添。诗颜较比行吟瘦，觞政翻因卧治严。任客去来俱枕上，不求因醉恕陶潜。
孝先韬仲过存病榻携具为欢予于枕上劝酬笑谈弥日乐而咏之·其一
作者：王彦泓
朝代：明

不有朋欢眼尚青，寒栖谁念影竛竮。药从名士量泉煮，诗愧幽人裹饭听。时近瓶笙砭俗耳，好依岩石画羸形。病来翻喜游踪密，卧席何妨已见经。
孝先韬仲过存病榻携具为欢予于枕上劝酬笑谈弥日乐而咏之·其二
作者：王彦泓
朝代：明

酒枪药臼气相兼，醉国新移近黑甜。斗室荫浓蕉欲剪，隐囊香淡菊堪添。诗颜较比行吟瘦，觞政翻因卧治严。任客去来俱枕上，不求因醉恕陶潜。
客中寄韬仲
作者：王彦泓
朝代：明

何处游踪好寄音，感君垂问敢沉吟。几时一放山阴棹，空谷跫声快不禁。卜筑幽岩怕俗侵，尚通朋好不求深。孤悰只与君知道，为戒妻孥莫浪寻。
客中寄韬仲·其一
作者：王彦泓
朝代：明

何处游踪好寄音，感君垂问敢沉吟。几时一放山阴棹，空谷跫声快不禁。
客中寄韬仲·其二
作者：王彦泓
朝代：明

卜筑幽岩怕俗侵，尚通朋好不求深。孤悰只与君知道，为戒妻孥莫浪寻。
客中得讯
作者：王彦泓
朝代：明

忆自残啼隔画屏，客程莺语似丁宁。欢新可惜春期阻，梦好那堪子夜醒。传去微词猜薄幸，寄来清泪慰飘零。开函喜见翩翩字，知习琴心内景经。
客中苦寒作
作者：王彦泓
朝代：明

更简家书反覆看，了无人问客边寒。去年尚有尪羸妇，裹寄裙襦一两端。客被何人为著绵，敌寒沽酒已无钱。虽然困顿归犹懒，未必家园胜客边。
客中苦寒作·其一
作者：王彦泓
朝代：明

更简家书反覆看，了无人问客边寒。去年尚有尪羸妇，裹寄裙襦一两端。
客中苦寒作·其二
作者：王彦泓
朝代：明

客被何人为著绵，敌寒沽酒已无钱。虽然困顿归犹懒，未必家园胜客边。
客怀
作者：王彦泓
朝代：明

布帆东下月茫茫，春昼初长夜更长。怀袖不迷前岁字，减衣犹恋隔年香。灯残独自闻鶗鴂，酒尽从谁典鹔鹴。珍重暮云归去雁，为传音问与萧娘。
客思
作者：王彦泓
朝代：明

月照林乌露入船，也知鸳阁未成眠。闲窗烛剩犹针线，小榻香消尚管弦。歌罢定应悲悄悄，梦来须认路绵绵。回肠九曲何须道，此夕肠回几万千。
客舍读讽赋为冯友作（在澄江豸院之南）
作者：王彦泓
朝代：明

罨画楼开绣幕搴，谢娥岁貌露嫣然。兜鞋意绪无人见，览镜心情只自怜。空院乍来浑胆怯，曲阑偷凭觉鬟偏。那知上客调饥甚，咏遍横陈积雪篇。
宫词
作者：王彦泓
朝代：明

歌云笑电满三年，较似愁眉第一妍。合德房栊开晓雪，丽华轩槛倚秋烟。奇香百蕴汤泉试，佳果同心驿骑传。不是慧心争解妒，敝衣遥望也潸然。
宾于席上徐霞话旧
作者：王彦泓
朝代：明

重见徐娘未老时，蕙兰心性玉风姿。
不忘杜牧寻春约，犹诵元稹纪事诗。
时世妆梳浓淡改，儿郎情境浅深知。
栖鸾会上桐花树，举眼详看一稳枝。
宾于席上徐霞话旧
作者：王彦泓
朝代：明

重见徐娘未老时，蕙兰心性玉风姿。不忘杜牧寻春约，犹诵元稹记事诗。时世妆梳浓淡改，儿郎情境浅深知。栖鸾会上桐花树，俊眼详看一稳枝。
寄孝尼第二首此亦乙亥年作
作者：王彦泓
朝代：明

燕市谁同击筑歌，君闲曾否访巢窝。真看香粉论车载，何止琵琶似甑多。修竹淀园宜眺赏，偃松萧寺几婆娑。谪仙不敢重题咏，知有诗人旧日过。
寄怀唐云客读书阳羡山中
作者：王彦泓
朝代：明

鹤伴经行虎结邻，古藤幽竹翳苔纹。朝凭水槛十峰雪，昼锁岩扉一屋云。远浦上灯高阁见，下溪鸣橹半山闻。西崖木末孤亭上，定有书声达夜分。翠崖红树压层层，精舍山腰唤即应。游屐暂逢挑菜女，诗筒偶附采茶僧。风掀小艇长歌去，雨滑危梁倚醉登。信步不忧归径黑，水边乞得罩鱼灯。碧磴千盘白石梯，元卿碑版少霞题。晴分极浦毫芒见，雾接层峦咫尺迷。歌啸直穿烟雨上，家园遥掷雪云西。故人不虑难寻觅，剑气横空有白蜺。
寄怀唐云客读书阳羡山中·其一
作者：王彦泓
朝代：明

鹤伴经行虎结邻，古藤幽竹翳苔纹。朝凭水槛十峰雪，昼锁岩扉一屋云。远浦上灯高阁见，下溪鸣橹半山闻。西崖木末孤亭上，定有书声达夜分。
寄怀唐云客读书阳羡山中·其三
作者：王彦泓
朝代：明

碧磴千盘白石梯，元卿碑版少霞题。晴分极浦毫芒见，雾接层峦咫尺迷。歌啸直穿烟雨上，家园遥掷雪云西。故人不虑难寻觅，剑气横空有白蜺。
寄怀唐云客读书阳羡山中·其二
作者：王彦泓
朝代：明

翠崖红树压层层，精舍山腰唤即应。游屐暂逢挑菜女，诗筒偶附采茶僧。风掀小艇长歌去，雨滑危梁倚醉登。信步不忧归径黑，水边乞得罩鱼灯。
寄怀孝尼此下四首，皆去秋所作，近追忆录此
作者：王彦泓
朝代：明

莫恨行人寄问疏，恐君无暇剖双鱼。深宵刻画多奇句，长夏丹铅必异书。茗碗数分禅悦味，文房刚并莫愁居。后庭梅蕊将舒白，一石醉醪为我储。
寄怀端己白门
作者：王彦泓
朝代：明

知君愁绝在都城，不向轻烟淡粉行。泪点寄来悲灼灼，口脂封去慰莺莺。道衡署句归来晚，徐淑题诗病甫轻。应到避风台畔坐，薄施膏粉待逢迎。客怀难耐日初长，马影斜阳踏几坊。花下玉杯尝苦笋，灯前银叶试甜香。愁来但祷清溪庙，醉后无忘紫佩囊。为觅绣鞋金缕样，倒提纤手学南唐。难将蜜意嘱飞鸿，寄尽相思不语中。枕上鹊声浑未验，桥南龟兆几回同。神方驻景仙家药，新嫩娇黄病后容。更奉办香多宝塔，半天灯影照江红。
寄怀端己白门·其一
作者：王彦泓
朝代：明

知君愁绝在都城，不向轻烟淡粉行。泪点寄来悲灼灼，口脂封去慰莺莺。道衡署句归来晚，徐淑题诗病甫轻。应到避风台畔坐，薄施膏粉待逢迎。
寄怀端己白门·其三
作者：王彦泓
朝代：明

难将蜜意嘱飞鸿，寄尽相思不语中。枕上鹊声浑未验，桥南龟兆几回同。神方驻景仙家药，新嫩娇黄病后容。更奉办香多宝塔，半天灯影照江红。
寄怀端己白门·其二
作者：王彦泓
朝代：明

客怀难耐日初长，马影斜阳踏几坊。花下玉杯尝苦笋，灯前银叶试甜香。愁来但祷清溪庙，醉后无忘紫佩囊。为觅绣鞋金缕样，倒提纤手学南唐。
寄怀韬仲
作者：王彦泓
朝代：明

每共清言到夕曛，僮奴私讶不论文。桐斋剪烛贪听雨，柳岸维船殢看云。客路有谁谙啸咏，独游无与话悲欣。偶逢燕市虬姿客，醉向残灯错唤君。
寄怀韬仲秣陵并促归骑
作者：王彦泓
朝代：明

春光漂荡别离天，心似游丝百尺牵。见说人归归雁后，那堪泪落落花前。南都翠黛宜为史，北里红笺定几篇。争似碧窗银烛夜，月痕依约话缠绵。金堂不似桂堂深，十二轩窗黛色临。燕绕杏梁淹宿雨，蝶穿花榭澹朝阴。檀槽急语他年恨，蜡烛娇啼此夜心。寄语游缰归及早，东风催绿渐成林。
寄怀韬仲秣陵并促归骑·其一
作者：王彦泓
朝代：明

春光漂荡别离天，心似游丝百尺牵。见说人归归雁后，那堪泪落落花前。南都翠黛宜为史，北里红笺定几篇。争似碧窗银烛夜，月痕依约话缠绵。
寄怀韬仲秣陵并促归骑·其二
作者：王彦泓
朝代：明

金堂不似桂堂深，十二轩窗黛色临。燕绕杏梁淹宿雨，蝶穿花榭澹朝阴。檀槽急语他年恨，蜡烛娇啼此夜心。寄语游缰归及早，东风催绿渐成林。
寄赠孝先子巨钟陵秋试
作者：王彦泓
朝代：明

遥想吟驴兀瘦尻，半山亭下竹鞭敲。搜将险句天心破，读遍闲书佛脚抛。酒得深情非属量，士存神赏不因交。终军自决西游事，肯向君平问卦爻。画船歌舞日西东，过眼云烟过耳风。奇士剧谭聊扪虱，男儿低首暂雕虫。投刀立见千牛解，落笔真令万马空。灵运更推谁作佛，一生惟许阿连同。
寄赠孝先子巨钟陵秋试·其一
作者：王彦泓
朝代：明

遥想吟驴兀瘦尻，半山亭下竹鞭敲。搜将险句天心破，读遍闲书佛脚抛。酒得深情非属量，士存神赏不因交。终军自决西游事，肯向君平问卦爻。
寄赠孝先子巨钟陵秋试·其二
作者：王彦泓
朝代：明

画船歌舞日西东，过眼云烟过耳风。奇士剧谭聊扪虱，男儿低首暂雕虫。投刀立见千牛解，落笔真令万马空。灵运更推谁作佛，一生惟许阿连同。
密纬兄侍姬名曰秋雪长斋事佛诗以纪之
作者：王彦泓
朝代：明

嫁得才人百自由，岂须佛力散闲愁。机锋夙世同灵照，福慧他年在阿侯。姑射仙人真似雪，京江好女故名秋。西方定与郎同去，只愿莲开是并头。风摇幡带拂钗梁，手摘盆花供法王。佛号教将鹦鹉念，仙容分与黛螺妆。擎来茗碗俱禅味，熏彻罗衣是戒香。敢笑玉环根气浅，写经徒为李三郎。
密纬兄侍姬名曰秋雪长斋事佛诗以纪之·其一
作者：王彦泓
朝代：明

嫁得才人百自由，岂须佛力散闲愁。机锋夙世同灵照，福慧他年在阿侯。姑射仙人真似雪，京江好女故名秋。西方定与郎同去，只愿莲开是并头。
密纬兄侍姬名曰秋雪长斋事佛诗以纪之·其二
作者：王彦泓
朝代：明

风摇幡带拂钗梁，手摘盆花供法王。佛号教将鹦鹉念，仙容分与黛螺妆。擎来茗碗俱禅味，熏彻罗衣是戒香。敢笑玉环根气浅，写经徒为李三郎。
寒悰
作者：王彦泓
朝代：明

残日东风雪半庭，薄寒轻醉几时醒。连宵烛下闻裁胜，何处花前遇踏青。染袖不拼香漫灭，移灯长忆影娉婷。愁心只有吴歈觉，更向玲珑仔细听。岁晏无聊别绪盈，一枝梅萼寄卿卿。浣纱衫袖年年湿，碧玉梳奁事事清。调态几曾因病减，鲜妍多是称情生。自怜身世凄凉足，单占名花第一名。
寒悰·其一
作者：王彦泓
朝代：明

残日东风雪半庭，薄寒轻醉几时醒。连宵烛下闻裁胜，何处花前遇踏青。染袖不拼香漫灭，移灯长忆影娉婷。愁心只有吴歈觉，更向玲珑仔细听。
寒悰·其二
作者：王彦泓
朝代：明

岁晏无聊别绪盈，一枝梅萼寄卿卿。浣纱衫袖年年湿，碧玉梳奁事事清。调态几曾因病减，鲜妍多是称情生。自怜身世凄凉足，单占名花第一名。
寓夜
作者：王彦泓
朝代：明

击柝江城夜，登床倦卸衣。鼠翻书叶响，虫逗烛花飞。匣剑陪孤愤，歌弦杂怨诗。桥南新贵客，嘶马夜深归。
对花杂恸
作者：王彦泓
朝代：明

琼香一片委轻埃，犹忆春时傍砌开。肠断江南陈叔宝，丽华身后恰归来。一度听歌几日哀，满前花事眼慵抬。红梨不识伤心客，犹倚东风送笑来。分付庭花莫再开，卷帘无复玉人来。花神若也相哀念，为结连枝向墓台。
对花杂恸·其一
作者：王彦泓
朝代：明

琼香一片委轻埃，犹忆春时傍砌开。肠断江南陈叔宝，丽华身后恰归来。
对花杂恸·其三
作者：王彦泓
朝代：明

分付庭花莫再开，卷帘无复玉人来。花神若也相哀念，为结连枝向墓台。
对花杂恸·其二
作者：王彦泓
朝代：明

一度听歌几日哀，满前花事眼慵抬。红梨不识伤心客，犹倚东风送笑来。
对雪有感和陆仲谔韵
作者：王彦泓
朝代：明

白凤飘翎到地轻，晨窗辉映误疑晴。身轻载笔游梁苑，心忆衔枚入蔡城。世以高寒增岳色，可能呜咽壮河声。千仓玉屑东皇献，似犒擒胡百万兵。
将返棹松江书怀留别韬仲
作者：王彦泓
朝代：明

故园堆积几多愁，倦向家山似倦游。数日未偿游女约，残宵犹被酒人留。单栖香茗谁娱夜，久客衣绸渐怯秋。惟有感君珍重意，浅滩风雨再维舟。
小祥之后，勉复弄笔梦游十二首
作者：王彦泓
朝代：明

消魂径路怕城南，落拓微行倚半酣。门外春风虽谩骂，帘前道蕴许清谈。无妻奉倩身还冷，多妾哀骀分自惭。但请出为妆阁隶，炷香调黛事粗谙。来时笑靥最堪怜，捧到银台蜡照边。桃叶久传修楔约，菊花才插定情筵。狂心上眼抛杯箸，娇语娱肠胜管弦。女伴是欢还是妒，频频私听小屏前。心中人教掌中怜，不羡微之得事先。赵姊丰容工泥夜，徐娘情味胜雏年。清欢无睡非茶力，羞颊微赪似酒妍。韵胜不妨香略晚，故陪霜菊到尊前。胡床移近矮窗横，月色须安脸上明。连夕不来端负我，此时何可再无卿。真同天士成三个，顿令人间有四并。相对只消香共茗，半宵残福折书生。讳言识字拟瞒人，却见诗笺窃睨频。春病已闻强半减，酒情应有数分真。舞筵欢处慵抬眼，歌调凄时暗动唇。心事自温颜自冷，始知娇笑不如颦。惆怅双螯不共持，每年今月是斋期。霜前白菊如卿淡，闰后黄杨类我痴。幸有片时同笑赏，不堪长日独愁思。余觞更劝欢娘尽，要见红潮上脸时。何处堪藏物外姿，水寒花洁始相宜。阑前戏为鱼投饵，镜里闲看鸟度枝。雨后焚香吟字母，晴秋操贽礼琴师。鸾飘凤泊知无限，换得幽楼胜往时。不是来追便往寻，欢愁时刻报知音。新妆点染春游早，薄醉留连夜语深。但有玉人长照眼，更无尘务暂经心。南塘涨水弥弥绿，与荡兰舟一快临。曾下幽房窣地帘，绣筐香笼恣窥觇。重台莲瓣弓三寸，七出菱花镜一奁。曲本偶藏花样小，饼茶看剩啮痕纤。罗巾袖口葳蕤钥，收拾情踪自戒严。晓日波纹漾镜台，玲珑窗户压池开。钩帘远见孤村树，扫叶全呈一砌苔。姊寄锡瓶缄茗去，婢携银合饷花来。欢边事事供诗本，解味闲情不费才。青鸟心忙未敢催，频频犹自怕人疑。明知炙盏烧灯久，无奈熏衣理鬓迟。良夜不甘闲处醉，美人须看月中姿。来时东向西归去，只有清光与面随。小阑干外上轻舟，比舍无人见出游。香茗便携妆箧去，瓶铛原属榜人收。霜郊缟素鲜清晓，木叶丹黄绘晚秋。绣被鄂君仍眺赏，蓬窗新署远山楼。
小祥之后，勉复弄笔梦游十二首·其一
作者：王彦泓
朝代：明

消魂径路怕城南，落拓微行倚半酣。门外春风虽谩骂，帘前道蕴许清谈。无妻奉倩身还冷，多妾哀骀分自惭。但请出为妆阁隶，炷香调黛事粗谙。
小祥之后，勉复弄笔梦游十二首·其七
作者：王彦泓
朝代：明

何处堪藏物外姿，水寒花洁始相宜。阑前戏为鱼投饵，镜里闲看鸟度枝。雨后焚香吟字母，晴秋操贽礼琴师。鸾飘凤泊知无限，换得幽楼胜往时。
小祥之后，勉复弄笔梦游十二首·其三
作者：王彦泓
朝代：明

心中人教掌中怜，不羡微之得事先。赵姊丰容工泥夜，徐娘情味胜雏年。清欢无睡非茶力，羞颊微赪似酒妍。韵胜不妨香略晚，故陪霜菊到尊前。
小祥之后，勉复弄笔梦游十二首·其九
作者：王彦泓
朝代：明

曾下幽房窣地帘，绣筐香笼恣窥觇。重台莲瓣弓三寸，七出菱花镜一奁。曲本偶藏花样小，饼茶看剩啮痕纤。罗巾袖口葳蕤钥，收拾情踪自戒严。
小祥之后，勉复弄笔梦游十二首·其二
作者：王彦泓
朝代：明

来时笑靥最堪怜，捧到银台蜡照边。桃叶久传修楔约，菊花才插定情筵。狂心上眼抛杯箸，娇语娱肠胜管弦。女伴是欢还是妒，频频私听小屏前。
小祥之后，勉复弄笔梦游十二首·其五
作者：王彦泓
朝代：明

讳言识字拟瞒人，却见诗笺窃睨频。春病已闻强半减，酒情应有数分真。舞筵欢处慵抬眼，歌调凄时暗动唇。心事自温颜自冷，始知娇笑不如颦。
小祥之后，勉复弄笔梦游十二首·其八
作者：王彦泓
朝代：明

不是来追便往寻，欢愁时刻报知音。新妆点染春游早，薄醉留连夜语深。但有玉人长照眼，更无尘务暂经心。南塘涨水弥弥绿，与荡兰舟一快临。
小祥之后，勉复弄笔梦游十二首·其六
作者：王彦泓
朝代：明

惆怅双螯不共持，每年今月是斋期。霜前白菊如卿淡，闰后黄杨类我痴。幸有片时同笑赏，不堪长日独愁思。余觞更劝欢娘尽，要见红潮上脸时。
小祥之后，勉复弄笔梦游十二首·其十
作者：王彦泓
朝代：明

晓日波纹漾镜台，玲珑窗户压池开。钩帘远见孤村树，扫叶全呈一砌苔。姊寄锡瓶缄茗去，婢携银合饷花来。欢边事事供诗本，解味闲情不费才。
小祥之后，勉复弄笔梦游十二首·其十一
作者：王彦泓
朝代：明

青鸟心忙未敢催，频频犹自怕人疑。明知炙盏烧灯久，无奈熏衣理鬓迟。良夜不甘闲处醉，美人须看月中姿。来时东向西归去，只有清光与面随。
小祥之后，勉复弄笔梦游十二首·其十二
作者：王彦泓
朝代：明

小阑干外上轻舟，比舍无人见出游。香茗便携妆箧去，瓶铛原属榜人收。霜郊缟素鲜清晓，木叶丹黄绘晚秋。绣被鄂君仍眺赏，蓬窗新署远山楼。
小祥之后，勉复弄笔梦游十二首·其四
作者：王彦泓
朝代：明

胡床移近矮窗横，月色须安脸上明。连夕不来端负我，此时何可再无卿。真同天士成三个，顿令人间有四并。相对只消香共茗，半宵残福折书生。
小试失意自遣
作者：王彦泓
朝代：明

国士那争月眼评，未应萧飒减欢情。有才轻艳真为累，作计疏狂不近名。酒肆不疑惭阮籍，春城无处忆韩翃。浮荣本自关心浅，未息尘机为夙盟。
小集
作者：王彦泓
朝代：明

水洁花寒院宇清，眼波帘下远逢迎。依微芗泽留髡饮，郑重葵羹为客烹。觍腆故嫌移烛影，身轻犹怯下楼声。筵前不尽端相意，更近残灯一看明。
山行慰肩舆者
作者：王彦泓
朝代：明

崚嶒石路悯舆徒，犹喜羸形似鹤癯。只恨载将愁万斛，无由轻卸却何如。
岁暮客怀
作者：王彦泓
朝代：明

无父无妻百病身，孤舟风雨阻铜墩。残冬欲尽归犹懒，料是无人望倚门。
岁除日即事
作者：王彦泓
朝代：明

浮尘扰扰一身闲，独看城南雪后山。却笑孤鸿也辛苦，晓云飞出暮云还。典衣沽得看山杯，一醉聊为避债台。惭愧青枫根下客，爷娘犹送纸钱来。
岁除日即事·其一
作者：王彦泓
朝代：明
体裁：诗

浮尘扰扰一身闲，独看城南雪后山。却笑孤鸿也辛苦，晓云飞出暮云还。
岁除日即事·其二
作者：王彦泓
朝代：明

典衣沽得看山杯，一醉聊为避债台。惭愧青枫根下客，爷娘犹送纸钱来。
左卿阿锁
作者：王彦泓
朝代：明

玉净花明秀出群，左家重见旧时芬。因披乐府吟娇女，便上藩车访阿君。素艳乍看疑是月，清欢何暇想为云。那禁手炷熏笼罢，笑遣萧郎覆画裙。酒狂仍见汉陈遵，左女娇名达至尊。知己一言令士死，饶他两字感皇恩。惊心旧事休传说，握手新欢耐细论。重点誓盟香一炷，从今开却锁眉痕。为拣如花出凤城，笑骑骄马斗轻身。名姬有妹推桃叶，艳母携雏定采春。难倚丽词酬巧笑，戏将狂语试娇嗔。春莺一曲钟筵啭，今日新人是永新。
左卿阿锁·其一
作者：王彦泓
朝代：明

玉净花明秀出群，左家重见旧时芬。因披乐府吟娇女，便上藩车访阿君。素艳乍看疑是月，清欢何暇想为云。那禁手炷熏笼罢，笑遣萧郎覆画裙。
左卿阿锁·其三
作者：王彦泓
朝代：明

为拣如花出凤城，笑骑骄马斗轻身。名姬有妹推桃叶，艳母携雏定采春。难倚丽词酬巧笑，戏将狂语试娇嗔。春莺一曲钟筵啭，今日新人是永新。
左卿阿锁·其二
作者：王彦泓
朝代：明

酒狂仍见汉陈遵，左女娇名达至尊。知己一言令士死，饶他两字感皇恩。惊心旧事休传说，握手新欢耐细论。重点誓盟香一炷，从今开却锁眉痕。
左姬闲话
作者：王彦泓
朝代：明

江南花下绿窗明，有个同伊一字名。只为娇痴偏泥我，若论风调那如卿。争差笑靥些些露，相似眉湾略略平。新故两俱拚不得，去留无计若为情。
巨生扇底系一佛柑似枣许大颇讶其触手太柔迫视之则闺人所制也缝以黄绢贮以麝尘纤指扶疏屈伸多态不啻酷肖而已欢喜赞叹为缀二诗
作者：王彦泓
朝代：明

指月拈花尽宛然，犹嫌相好未完全。如今更觉针神巧，软似兜罗一样绵。线缕针锋总法身，如来早已鉴精勤。为披千佛题名记，屈指于郎第几人。
巨生扇底系一佛柑似枣许大颇讶其触手太柔迫视之则闺人所制也缝以黄绢贮以麝尘纤指扶疏屈伸多态不啻酷肖而已欢喜赞叹为缀二诗·其二
作者：王彦泓
朝代：明

线缕针锋总法身，如来早已鉴精勤。为披千佛题名记，屈指于郎第几人。
已巳年·即事
作者：王彦泓
朝代：明
体裁：七言律诗

织女机边月姊过，晚香心事定如何。画眉才地儿郎少，拥背恩情姊妹多。手爪互怜新旧似，腰肢难辨影形讹。偶然先占桐花树，愿及鸳雏并一窠。
席上
作者：王彦泓
朝代：明

拾翠南湘有二姚，风情天付眼眉腰。翻成绣谱传人画，会得琴心充客挑。合德何须分月彩，阿环那更怯风飘。凤头踏草归应晚，已定逢欢第五桥。帘前烛后暗追寻，薄怒佯羞笑自深。弄玉寄将充下体，簸钱时已极关心。难投闲隙猧当户，易涉嫌猜麝染襟。早信个人心更暖，若为尪怯到如今。画帘初轴异香敷，佩响徐来不待呼。舞鬓坠钗松翡翠，歌唇尝酒泾珊瑚。娇啼露滴千条箸，妙转风搓一串珠。芗泽乍闻心便醉，况劳持爵劝淳于。
席上·其一
作者：王彦泓
朝代：明

拾翠南湘有二姚，风情天付眼眉腰。翻成绣谱传人画，会得琴心充客挑。合德何须分月彩，阿环那更怯风飘。凤头踏草归应晚，已定逢欢第五桥。
席上·其三
作者：王彦泓
朝代：明

画帘初轴异香敷，佩响徐来不待呼。舞鬓坠钗松翡翠，歌唇尝酒泾珊瑚。娇啼露滴千条箸，妙转风搓一串珠。芗泽乍闻心便醉，况劳持爵劝淳于。
席上·其二
作者：王彦泓
朝代：明

帘前烛后暗追寻，薄怒佯羞笑自深。弄玉寄将充下体，簸钱时已极关心。难投闲隙猧当户，易涉嫌猜麝染襟。早信个人心更暖，若为尪怯到如今。
庚辰午 和司李李宝弓咏雪狮二首 其一
作者：王彦泓
朝代：明
体裁：七言律诗

筑玉抟酥顷刻成，雄虫毛骨俨峥嵘。回身故作抛球势，奋怒如闻抉石声。面带霜棱真可畏，心同冰水一何清。故应仙吏耽吟赏，照座寒芒夺月明。
庚辰午 和司李李宝弓咏雪狮二首 其二
作者：王彦泓
朝代：明
体裁：七言律诗

冬雷误响阿香车，疑是狻猊乍吼呼。盐虎仅堪充下阵，土牛已遣导前驱。宜陪蜀殿琼人看，恰称眉山扫象图。闻道僧繇点睛后，晴空飞去不须臾。
庚辰午·和司李李宝弓咏雪狮二首
作者：王彦泓
朝代：明

筑玉抟酥顷刻成，雄虫毛骨俨峥嵘。回身故作抛球势，奋怒如闻抉石声。面带霜棱真可畏，心同冰水一何清。故应仙吏耽吟赏，照座寒芒夺月明。冬雷误响阿香车，疑是狻猊乍吼呼。盐虎仅堪充下阵，土牛已遣导前驱。宜陪蜀殿琼人看，恰称眉山扫象图。闻道僧繇点睛后，晴空飞去不须臾。
强欢
作者：王彦泓
朝代：明

悲来填臆强为欢，不觉花前有泪弹。阅世已知寒暖变，逢人真觉笑啼难。诗堪当哭狂何惜，酒果排愁病也拚。无限伤心倚棠树，东南枝下独盘桓。
归后有赠
作者：王彦泓
朝代：明

消渴归来倦长卿，东风吹鬓远逢迎。低眉意绪愁难掩，落魄风标瘦可惊。宁藉福缘酬密爱，已甘欢分折才名。忍言妾面羞郎面，敢笑前人不及情。
归自东游至亡妻旧馆
作者：王彦泓
朝代：明

下弦征客上弦归，狼籍梅花入户飞。柑果涉春都烂败，兰薰经月尚馡微。床空潘令悲长簟，浴罢桓郎念故衣。麈拂任从东壁挂，尘筵鼠迹未烦挥。
归途自叹
作者：王彦泓
朝代：明

画屏人去锦鳞稀，愁见啼红染客衣。纵使到家仍是客，迢迢乡路为谁归。
御君兄内子妆阁被火敬唁以诗八首
作者：王彦泓
朝代：明

梦回飞焰及雕梁，傅母来迟独下堂。翠羽金膏无暇救，床头抽得锦诗囊。丹楼夜半忽霞开，气杂沉香甲煎来。疑是隋宫守除夕，故烧高烛照妆台。写得梅花绝代姿，吴绫染遍翠虬枝。始知钿阁烟飞夜，妙画通灵变化时。鸾鎞犀导总成尘，散朗高情一笑轻。侍女拨灰重拾得，瑶钗白凤尚如生。明珠辟火语空传，多少江靡堕紫烟。此夜枕前真不夜，步生莲是火中莲。炒薪已并扊扅空，一箸雕胡甚日同。话到不因人热处，始知夫婿是梁鸿。中郎坟籍痛飞灰，赖有文姬诵忆来。更得赏心高韵事，爨烟声裹辨琴材。戒律精持事法王，清心高出宝莲香。但存冰雪孤标在，火宅何妨是道场。
御君兄内子妆阁被火敬唁以诗八首·其一
作者：王彦泓
朝代：明

梦回飞焰及雕梁，傅母来迟独下堂。翠羽金膏无暇救，床头抽得锦诗囊。
御君兄内子妆阁被火敬唁以诗八首·其七
作者：王彦泓
朝代：明

中郎坟籍痛飞灰，赖有文姬诵忆来。更得赏心高韵事，爨烟声裹辨琴材。
御君兄内子妆阁被火敬唁以诗八首·其三
作者：王彦泓
朝代：明

写得梅花绝代姿，吴绫染遍翠虬枝。始知钿阁烟飞夜，妙画通灵变化时。
御君兄内子妆阁被火敬唁以诗八首·其二
作者：王彦泓
朝代：明

丹楼夜半忽霞开，气杂沉香甲煎来。疑是隋宫守除夕，故烧高烛照妆台。
御君兄内子妆阁被火敬唁以诗八首·其五
作者：王彦泓
朝代：明

明珠辟火语空传，多少江靡堕紫烟。此夜枕前真不夜，步生莲是火中莲。
御君兄内子妆阁被火敬唁以诗八首·其八
作者：王彦泓
朝代：明

戒律精持事法王，清心高出宝莲香。但存冰雪孤标在，火宅何妨是道场。
御君兄内子妆阁被火敬唁以诗八首·其六
作者：王彦泓
朝代：明

炒薪已并扊扅空，一箸雕胡甚日同。话到不因人热处，始知夫婿是梁鸿。
御君兄内子妆阁被火敬唁以诗八首·其四
作者：王彦泓
朝代：明

鸾鎞犀导总成尘，散朗高情一笑轻。侍女拨灰重拾得，瑶钗白凤尚如生。
御君得鬼歌有流水断桥人不渡夜深孤影月明中句因广其境成篇
作者：王彦泓
朝代：明

夜永迷灵逐恨飘，漆灯闪烁隔溪桥。荒涂露下千虫歇，绝壑风生万木号。水脉独来愁不渡，山阿谁在语相邀。由来地下悲秋况，还与人间共寂寥。
微词
作者：王彦泓
朝代：明

绣床移近曲屏西，道是空梁落燕泥。顾我有怀留半面，见人无计隐残啼。含桃乍许莺知味，琼树终教凤稳栖。才动眼波心便会，莫劳重寄彩笺题。
忆著
作者：王彦泓
朝代：明

忆著垂鬟覆额时，此生难负谢芳姿。半宵欢泪零残烛，十载离肠搅乱丝。相望莫辞千里隔，行踪惟许月明知。从今注定鸳鸯牒，一炷盟香一首诗。
悲遣十三章
作者：王彦泓
朝代：明

神伤不哭愧前贤，虚读南华十八篇。曾有达人难达处，风刀将断喘丝悬。青瞳枯涩渐无光，犹自瞢腾觅阿娘。苦是舌根闲强后，模糊言句费猜详。儿擎婢捧藉重裀，半转孱躯万苦辛。若使有灵还负痛，泉途扶侍托何人。寻常痛楚苦呻吟，户外遥闻便刺心。今日进房都寂寂，不堪仍向旧床寻。尸堂揭白写形模，几遍端相未是他。欲倩画工追笑靥，可堪连岁泣时多。半月前还弄剪刀，剩抛金线几多条。病中改出裙花样，为向灵筵挂几朝。影堂灯火碧荧荧，消息都无去杳冥。曾是向来行立处，纸钱灰烬满中庭。悼亡非为爱缘牵，俨敬如宾近十年。疏阔较多欢洽少，倍添今日泪绵绵。为是妻言故未听，劳将曲蘖戒刘伶。今年醉也无人管，一度持觞一涕零。醉时感慨醒来闷，贫用奔波病却眠。白日无聊更无暇，黄昏独到穗帷前。盂兰香食散河津，曾看莲灯出水新。谁道沧桑一年事，施灯人作受灯人。幢翻收卷散花场，烧罢人间七七香。净土天宫随意住，可知尘世独凄凉。先行几步谅无多，究竟同归此逝波。我已自知生趣短，暂停相待却如何。
悲遣十三章·其一
作者：王彦泓
朝代：明

神伤不哭愧前贤，虚读南华十八篇。曾有达人难达处，风刀将断喘丝悬。
悲遣十三章·其七
作者：王彦泓
朝代：明

影堂灯火碧荧荧，消息都无去杳冥。曾是向来行立处，纸钱灰烬满中庭。
悲遣十三章·其三
作者：王彦泓
朝代：明

儿擎婢捧藉重裀，半转孱躯万苦辛。若使有灵还负痛，泉途扶侍托何人。
悲遣十三章·其九
作者：王彦泓
朝代：明

为是妻言故未听，劳将曲蘖戒刘伶。今年醉也无人管，一度持觞一涕零。
悲遣十三章·其二
作者：王彦泓
朝代：明

青瞳枯涩渐无光，犹自瞢腾觅阿娘。苦是舌根闲强后，模糊言句费猜详。
悲遣十三章·其五
作者：王彦泓
朝代：明

尸堂揭白写形模，几遍端相未是他。欲倩画工追笑靥，可堪连岁泣时多。
悲遣十三章·其八
作者：王彦泓
朝代：明

悼亡非为爱缘牵，俨敬如宾近十年。疏阔较多欢洽少，倍添今日泪绵绵。
悲遣十三章·其六
作者：王彦泓
朝代：明

半月前还弄剪刀，剩抛金线几多条。病中改出裙花样，为向灵筵挂几朝。
悲遣十三章·其十
作者：王彦泓
朝代：明

醉时感慨醒来闷，贫用奔波病却眠。白日无聊更无暇，黄昏独到穗帷前。
悲遣十三章·其十
作者：王彦泓
朝代：明
体裁：七言绝句

醉时感慨醒来闷，贫用奔波病却眠。白日无聊更无暇，黄昏独到繐帷前。
悲遣十三章·其十一
作者：王彦泓
朝代：明

盂兰香食散河津，曾看莲灯出水新。谁道沧桑一年事，施灯人作受灯人。
悲遣十三章·其十三
作者：王彦泓
朝代：明

先行几步谅无多，究竟同归此逝波。我已自知生趣短，暂停相待却如何。
悲遣十三章·其十二
作者：王彦泓
朝代：明

幢翻收卷散花场，烧罢人间七七香。净土天宫随意住，可知尘世独凄凉。
悲遣十三章·其四
作者：王彦泓
朝代：明

寻常痛楚苦呻吟，户外遥闻便刺心。今日进房都寂寂，不堪仍向旧床寻。
悼欢
作者：王彦泓
朝代：明

无才薄命不祥身，直遣凶灾到玉人。花骨未知何处葬，兰心长似小时醇。微酣不却郎行酒，半病还陪姊踏春。从此更难同一笑，泣看图画叫真真。
悼词四章
作者：王彦泓
朝代：明

恶梦论音事果然，情欢踪迹未三年。才听谢馆风吹絮，已报吴宫玉化烟。迸泪怕经椒户外，断肠难到药炉边。悬知弱喘如丝日，万结愁心莫与传。兰幽雪白有谁如，一笑那知独属余。乍识春愁三十外，不禁离泪五更初。情痕染后名犹惜，诉简风前闷未舒。都是昨年添病处，恨无禅慧与消除。穗帐金炉久断烟，扶床小女更谁怜。寻求药杵空过蜀，封寄题绡直到燕。胆小定难奔向月，情多诚恐碍生天。六如偈罢朝云瞑，写剩金经数幅笺。不堪闲坐细思量，凶短应令薄幸偿。忍料汝非长命女，误题侬是有情郎。青枫根下年年纸，绣佛幢前旦旦香。底是可消冤痛处，哭伊三万六千场。
悼词四章·其一
作者：王彦泓
朝代：明

恶梦论音事果然，情欢踪迹未三年。才听谢馆风吹絮，已报吴宫玉化烟。迸泪怕经椒户外，断肠难到药炉边。悬知弱喘如丝日，万结愁心莫与传。
悼词四章·其三
作者：王彦泓
朝代：明

穗帐金炉久断烟，扶床小女更谁怜。寻求药杵空过蜀，封寄题绡直到燕。胆小定难奔向月，情多诚恐碍生天。六如偈罢朝云瞑，写剩金经数幅笺。
悼词四章·其三
作者：王彦泓
朝代：明
体裁：七言律诗

繐帐金炉久断烟，扶床小女更谁怜。寻求药杵空过蜀，封寄题绡直到燕。胆小定难奔向月，情多诚恐碍生天。六如偈罢朝云瞑，写剩金经数幅笺。
悼词四章·其二
作者：王彦泓
朝代：明

兰幽雪白有谁如，一笑那知独属余。乍识春愁三十外，不禁离泪五更初。情痕染后名犹惜，诉简风前闷未舒。都是昨年添病处，恨无禅慧与消除。
悼词四章·其四
作者：王彦泓
朝代：明

不堪闲坐细思量，凶短应令薄幸偿。忍料汝非长命女，误题侬是有情郎。青枫根下年年纸，绣佛幢前旦旦香。底是可消冤痛处，哭伊三万六千场。
感事
作者：王彦泓
朝代：明

幽栖不合在墙东，尚有尘喧到耳中。浊酒价低春店满，村伶伎尽夜场空。染须耆老窥邻艳，露肘儒酸炫族公。终是贵人能解事，白楼亭院换青红。
感咏
作者：王彦泓
朝代：明

别有琴心隔世尘，浅颦轻怒总相亲。创痕著面浑闲事，齿折行歌亦可人。薄命生涯花底活，无聊心胆醉时真。生成骨相多愁料，非为狂名故效颦。
感怀杂咏
作者：王彦泓
朝代：明

何处青林好卜居，布帆空载一船书。理文有象惭吞凤，避债无台敢食鱼。贫骨岂容仙药换，牢愁难借妙言除。临邛四壁今如此，谁更同时赋子虚。旅梦初回百恨新，寸肠焚绝泪成冰。穷途易感如杨子，旧里难归似柏人。骏价有谁沽死骨，鲸波无分活枯鳞。多愁髀肉空如削，跃马何曾及病身。梯攻百道是愁心，痛饮排愁肺病侵。无计散怀惟恸哭，难持孤愤寄登临。雪封客舍炊烟断，风度僧寮药气深。世味如茶尝欲遍，剩余残骨付哀吟。病骨巉岩又见春，石忧丛集未亡身。朋欢散尽清言绝，家信来疏恶梦频。永夜独醒如露鹤，他年相吊只秋蝇。蒲团欲觅消除法，心似惊波恨转新。
感怀杂咏·其一
作者：王彦泓
朝代：明

何处青林好卜居，布帆空载一船书。理文有象惭吞凤，避债无台敢食鱼。贫骨岂容仙药换，牢愁难借妙言除。临邛四壁今如此，谁更同时赋子虚。
感怀杂咏·其三
作者：王彦泓
朝代：明

梯攻百道是愁心，痛饮排愁肺病侵。无计散怀惟恸哭，难持孤愤寄登临。雪封客舍炊烟断，风度僧寮药气深。世味如茶尝欲遍，剩余残骨付哀吟。
感怀杂咏·其二
作者：王彦泓
朝代：明

旅梦初回百恨新，寸肠焚绝泪成冰。穷途易感如杨子，旧里难归似柏人。骏价有谁沽死骨，鲸波无分活枯鳞。多愁髀肉空如削，跃马何曾及病身。
感怀杂咏·其四
作者：王彦泓
朝代：明

病骨巉岩又见春，石忧丛集未亡身。朋欢散尽清言绝，家信来疏恶梦频。永夜独醒如露鹤，他年相吊只秋蝇。蒲团欲觅消除法，心似惊波恨转新。
感旧
作者：王彦泓
朝代：明

收拾残书剩几篇，轻狂踪迹廿年前。笑倾犀首花间盏，醉掉蛾眉月下船。黄祖怒时偏自喜，红儿痴处绝堪怜。如今兴味销磨尽，剩爱铜炉一炷烟。
感旧游
作者：王彦泓
朝代：明

迷藏斗酒旧成群，夜夜潜游抵夜分。罚盏任冤偏后醉，奇香虽秘得先熏。筝娘乞句留钿带，箫史求书展练裙。无限断肠踪迹处，坏墙风雨绣苔纹。
感遇
作者：王彦泓
朝代：明

心中觅得掌中擎，肯向闲丛浪寄情。偶折梅花相伴醉，此心犹觉负卿卿。一顾难酬暗有期，自抽心茧报心知。擘肌为纸肝为墨，尚讶吟成鬓未丝。
感遇·其一
作者：王彦泓
朝代：明

心中觅得掌中擎，肯向闲丛浪寄情。偶折梅花相伴醉，此心犹觉负卿卿。
感遇·其二
作者：王彦泓
朝代：明

一顾难酬暗有期，自抽心茧报心知。擘肌为纸肝为墨，尚讶吟成鬓未丝。
懊离
作者：王彦泓
朝代：明

东归无奈又从西，几日情悰杂笑啼。佳约每将愁并到，良辰多与事难齐。书来蓬岛防鸾误，门隔桃溪怕蝶迷。惟有半衾余暖在，断肠留得伴单栖。
戏以乡音用韵
作者：王彦泓
朝代：明

幽谷花寒瘦影焭，东风偏为发鲜荣。腰身楚楚孙荆玉，口齿泠泠郭语琼。合德性醇能事姊，延年技贱愧称兄。持裙尚恐仙乎去，更倩红鸾绶带萦。
戏和子荆春闺六韵
作者：王彦泓
朝代：明

懒得闲行懒得眠，眼波心事暗相牵。慵来午绣还添线，瘦去春衫未减绵。纤手自知搔背好，长眉谁见捧心妍。难传尺素墙东约，爱守炉熏砚北筵。已是雨惊佳梦夜，更堪花落病酲天。排愁只有郎诗卷，日课鹦哥念一篇。
戏赠韬仲叔四十初皮时丁娘在坐
作者：王彦泓
朝代：明

十样生香十索篇，裙裾妙悟有诗传。柔乡永锡君难老，惑溺才当不惑年。
所见
作者：王彦泓
朝代：明

油壁红帘映日开，画罗氲麝逆风来。明妆自是怜清沼，细步还应惜落梅。嫁早怕逢先认客，春寒愁上最高台。寻幽赖有潘郎共，便到残阳且莫催。
拟会真三十六韵
作者：王彦泓
朝代：明

少小娴针绣，生成俨画图。影形看镜喜，名字拣香呼。玄鬓辞膏沐，琼姿厌粉污。怕闻灯气息，不受浴沾濡。瞥见长陵市，重逢狭路隅。未成窥宋玉，随遣嫁秋胡。忍下针心棘，难求役豆符。微生甘作鬼，国士愿为奴。湖上羹鱼嫂，池西斗鸭姑。传来通德语，笑煞彦回愚。绮阁花间敞，修廊竹外纡。挂香明路径，卮酒酪门枢。月暗欹鸳枕，寒轻拥兽炉。梦回闻至矣，喜极欲仙乎。衫袖俱飘动，眉心乍展舒。径贪因艳冶，亲炙觉清癯。对袖笼双钏，单衫卸五铢。唯闻香汤越，只恨烛模糊。羞涩屏前视，摧颓帐外扶。还拚梭掷否，仍肯扇遮无。滑簟推腰褥，华茵妥髻珠。芳津甘齿颊，柔汗沁肌肤。怨啮蝤蛴颈，羸擎燕子躯。斜眸终腼腆，低黛忽愁吁。胆悸金铃吠，心忪碧树乌。乍尝惊颤味，陡随爱迷途。青眼三生契，丹诚一昔输。隐赐怜我解，绝色厌人谀。落魄惊伤悼，微词得厚诬。年华潘岳老，风调谢鲲粗。谬辱求诗带，宁嫌卖酒炉。狂襟终有托，兴赏未全孤。慰胜登高第，欢逾读异书。镇须行坐并，准与笑啼俱。雪砌飘灯赴，花阶刬袜趋。百年今夕始，非乞暂时娱。
拾天宝事
作者：王彦泓
朝代：明

忍笑凝颦倚唾壶，笋香荑嫩捧芙蕖。樱桃树下鹦哥畔，一幅杨妃病齿图。蚕眠金字迹煇煌，盥手临池细炷香。谁令女人偏好善，有情皇帝李三郎。
拾天宝事·其一
作者：王彦泓
朝代：明

忍笑凝颦倚唾壶，笋香荑嫩捧芙蕖。樱桃树下鹦哥畔，一幅杨妃病齿图。
拾天宝事·其二
作者：王彦泓
朝代：明

蚕眠金字迹煇煌，盥手临池细炷香。谁令女人偏好善，有情皇帝李三郎。
挽同学杨子常乃郎定夫
作者：王彦泓
朝代：明

雀环名家清白后，才情德祖尤孤秀。石麟玉虎从天送，骥子龙驹堕地走。安仁弱冠文如江，百斛龙文力可扛。劫来云间一战霸，盗窃名字纷纷降。几人昏暮叩剧孟，时复中分一囷赠。老人留眼看升平，饥溺非君谁请命。我以从游识阿戎，君亦折节交孔融。文律周旋避锋锐，酒杯潦倒安疏慵。心期已许尽千卷，腹痛仍要酹一钟。归路方愁离别长，十日不见闻凶殃。见说灯前转尘影，空无一念余榻床。深闺欢眤屏绝迹，独乞黄面西方粮。眼暗西河十年痛，长将客抱啼清梦。自得先生为弟昆，两何一瑴欣相共。膝上摧龙掌碎珠，剪茅揉蕊芝兰枯。文章气谊扫地尽，曷禁宇宙成榛芜。莫怪两翁相视血，女未亡人男嗣绝。零丁困苦巧相类，求取何方相解脱。
擘莲
作者：王彦泓
朝代：明

露冷莲房翠茧匀，玻璃指爪擘清芬。粉郎去傍车中掷，娇妹来从袖底分。名实偶同怜忆字，身形生就合欢纹。甘芳亦是寻常味，一点茶心剖赠君。
效元相体
作者：王彦泓
朝代：明

梨花淡淡玉亭亭，忆得双文缟素晶。最是镜前欢喜处，断红蛾绿越分明。香丝压枕落玫瑰，忆得双文睡脸回。底事沉吟又如笑，与君刚在梦中来。
效元相体·其一
作者：王彦泓
朝代：明

梨花淡淡玉亭亭，忆得双文缟素晶。最是镜前欢喜处，断红蛾绿越分明。
效元相体·其二
作者：王彦泓
朝代：明

香丝压枕落玫瑰，忆得双文睡脸回。底事沉吟又如笑，与君刚在梦中来。
新岁竹枝词
作者：王彦泓
朝代：明

吟魂易放早春天，风物江南倍可怜。底事兰成能作赋，感怀偏在戊辰年。春朝岁旦古难并，十九年来见两巡。记得簸钱时未还，对门除夕看迎春。旧家姑娣别经年，岁月围炉剖橘筵。侍女却防欢喜炭，笑花飞上画裙缘。明欢姻阀互经过，背后绫纹刺几何。邂逅肩舆不相问，奚奴私说客名多。闲行坊曲看春联，暗露婵娟屈戍边。小户岂曾窥邸报，也随人写太平年。蒋侯旌骑出西村，姊妹同看倚戟门。笑恨芳香吴望子，不留冰玉永承恩。休宁药炮旧知名，俊健游郎满路擎。一炷挂香浑未了，手中抛过百千声。道北宾筵夕夕张，也呼朋社一猖狂。怪来罗列珍羞甚，人日曾扳水部郎。莫怪河豚价不廉，桥南酬过五千钱。谁知太宰归田日，只与屠沽意气鲜。佛阁前头照水梅，半晴天气暖催开。娇憨小妹惊看见，一日来扳四五回。多少蓝衫聚邑门，提灯捧盒酒盈尊。须臾看点红单出，个个佥名有沐恩。盼得灯兴趁踏歌，县门无榜奈愁何。可知巷陌萧条夜，成就欢期事转多。笔床砚匣本长闲，每到新年说掩关。宾友到门俱谢却，夜来相遇看鳌山。
新岁竹枝词·其一
作者：王彦泓
朝代：明

吟魂易放早春天，风物江南倍可怜。底事兰成能作赋，感怀偏在戊辰年。
新岁竹枝词·其七
作者：王彦泓
朝代：明

休宁药炮旧知名，俊健游郎满路擎。一炷挂香浑未了，手中抛过百千声。
新岁竹枝词·其三
作者：王彦泓
朝代：明

旧家姑娣别经年，岁月围炉剖橘筵。侍女却防欢喜炭，笑花飞上画裙缘。
新岁竹枝词·其九
作者：王彦泓
朝代：明

莫怪河豚价不廉，桥南酬过五千钱。谁知太宰归田日，只与屠沽意气鲜。
新岁竹枝词·其二
作者：王彦泓
朝代：明

春朝岁旦古难并，十九年来见两巡。记得簸钱时未还，对门除夕看迎春。
新岁竹枝词·其五
作者：王彦泓
朝代：明

闲行坊曲看春联，暗露婵娟屈戍边。小户岂曾窥邸报，也随人写太平年。
新岁竹枝词·其八
作者：王彦泓
朝代：明

道北宾筵夕夕张，也呼朋社一猖狂。怪来罗列珍羞甚，人日曾扳水部郎。
新岁竹枝词·其六
作者：王彦泓
朝代：明

蒋侯旌骑出西村，姊妹同看倚戟门。笑恨芳香吴望子，不留冰玉永承恩。
新岁竹枝词·其十
作者：王彦泓
朝代：明

佛阁前头照水梅，半晴天气暖催开。娇憨小妹惊看见，一日来扳四五回。
新岁竹枝词·其十一
作者：王彦泓
朝代：明

多少蓝衫聚邑门，提灯捧盒酒盈尊。须臾看点红单出，个个佥名有沐恩。
新岁竹枝词·其十三
作者：王彦泓
朝代：明

笔床砚匣本长闲，每到新年说掩关。宾友到门俱谢却，夜来相遇看鳌山。
新岁竹枝词·其十二
作者：王彦泓
朝代：明

盼得灯兴趁踏歌，县门无榜奈愁何。可知巷陌萧条夜，成就欢期事转多。
新岁竹枝词·其四
作者：王彦泓
朝代：明

明欢姻阀互经过，背后绫纹刺几何。邂逅肩舆不相问，奚奴私说客名多。
新正闭户独坐端已屡许相寻不果余惟与曲生作缘因寄同人
作者：王彦泓
朝代：明

一树梅花伴索居，东风时为扫庭除。清吟不喜安难字，适意聊因想误书。冲雪客来仍返棹，乘风仙过暂持裾。床前几度销魂饮，刚费瓜犀一石余。
旅况书寄云客
作者：王彦泓
朝代：明

情人针线绽征衫，强捉邻僧使夜谈。书债仅能偿阚泽，唱歌空想觅何戡。欢丛去眼诗无料，酒境违心醉不甘。欲写客愁难著句，被君先占忆江南。独吟孤醉自支持，朋旧官身可殢谁。怀刺往酬无味客，移笺来乞不情诗。欢惩讹事偷游少，饮冒虚名得散迟。非敢谓君同病此，欢君想忆寄君知。
旅况书寄云客·其一
作者：王彦泓
朝代：明

情人针线绽征衫，强捉邻僧使夜谈。书债仅能偿阚泽，唱歌空想觅何戡。欢丛去眼诗无料，酒境违心醉不甘。欲写客愁难著句，被君先占忆江南。
旅况书寄云客·其二
作者：王彦泓
朝代：明

独吟孤醉自支持，朋旧官身可殢谁。怀刺往酬无味客，移笺来乞不情诗。欢惩讹事偷游少，饮冒虚名得散迟。非敢谓君同病此，欢君想忆寄君知。
旅况书寄云客云闲物外人也其幽怀元尚不可一世而时混迹于声酒流赏于翰墨直寄其牢骚焉耳衣白先生赠句云『无事到心头岂徒然哉』敬演其意为寿·其一
作者：王彦泓
朝代：明
体裁：七言律诗

茶灶香篝自掩关，小楼眠坐对春山。家居梓泽兰亭侧，人在林逋魏野间。出谷青犹沽杖履，饮池红已驻容颜。东南隐逸将成传，谁谓元稹未易攀。
无可姨翁韵寄烟霞，嗜耽松石，丁卯春雪中，手植六松于庭，斸自幽崖，选其奇秀，遂使轩窗宛若岩阿院落，居然物外卧游而快之，时座客各陈诗，余亦题赠二首
作者：王彦泓
朝代：明

看竹栽桃事已慵，尚余幽赏爱松风。登楼爽籁陶弘景，画壁苍烟陆士龙。俯视春妍终历落，饱尝冰雪倍菁葱。奇姿合作高人伴，日日苔阶卓瘦筇。飞盖疏条秀十寻，月廊灯沼接轻阴。霜暄翠粒洪厓饭，风袅微音叔夜琴。入户尚搴云外势，逢时不换岁寒心。只应白鹤安巢稳，长见骚人跪石吟。
无可姨翁韵寄烟霞，嗜耽松石，丁卯春雪中，手植六松于庭，斸自幽崖，选其奇秀，遂使轩窗宛若岩阿院落，居然物外卧游而快之，时座客各陈诗，余亦题赠二首·其一
作者：王彦泓
朝代：明
体裁：七言律诗

看竹栽桃事已慵，尚余幽赏爱松风。登楼爽籁陶弘景，画壁苍烟陆士龙。俯视春妍终历落，饱尝冰雪倍菁葱。奇姿合作高人伴，日日苔阶卓瘦筇。
无可姨翁韵寄烟霞，嗜耽松石，丁卯春雪中，手植六松于庭，斸自幽崖，选其奇秀，遂使轩窗宛若岩阿院落，居然物外卧游而快之，时座客各陈诗，余亦题赠二首无可姨翁韵寄烟霞，嗜耽松石，丁卯春雪中，手植六松于庭，斸自幽崖，选其奇秀，遂使轩窗宛若岩阿院落，居然物外卧游而快之，时座客各陈诗，余亦题赠二首·其二
作者：王彦泓
朝代：明
体裁：七言律诗

飞盖疏条秀十寻，月廊灯沼接轻阴。霜暄翠粒洪厓饭，风袅微音叔夜琴。入户尚搴云外势，逢时不换岁寒心。只应白鹤安巢稳，长见骚人跪石吟。
无绪
作者：王彦泓
朝代：明

繁华白日怯登临，宴坐焚香午院深。中酒心情频卧起，酿花天气乱晴阴。怀人瞥见难重觅，得句随忘懒更寻。空寄石榴双叶子，隔帘消息正沉沉。春来无伴与猖狂，书卷聊支白日长。寒尽蕙花犹几剪，雨前茶叶不多枪。客呈便面题新句，婢掣搔头拨晚香。偶忆洛神风席逸，粉笺临得十三行。
无绪·其一
作者：王彦泓
朝代：明

繁华白日怯登临，宴坐焚香午院深。中酒心情频卧起，酿花天气乱晴阴。怀人瞥见难重觅，得句随忘懒更寻。空寄石榴双叶子，隔帘消息正沉沉。
无绪·其二
作者：王彦泓
朝代：明

春来无伴与猖狂，书卷聊支白日长。寒尽蕙花犹几剪，雨前茶叶不多枪。客呈便面题新句，婢掣搔头拨晚香。偶忆洛神风席逸，粉笺临得十三行。
无聊二首
作者：王彦泓
朝代：明

风情退减久无诗，研匣书笺罥网丝。魇语梦魂闻婢唤，恶愁怀抱恐儿知。酒于痛饮非真适，情向新欢未肯痴。惆怅旧游携手处，木樨天气独来时。把书移枕近床棱，叹息观涛病未能。怯暑心情犹喘月，背时风调独怀冰。无劳天女持花散，有愧高人选药称。肯过小楼言笑否，不嫌同上第三层。
无聊二首·其一
作者：王彦泓
朝代：明

风情退减久无诗，研匣书笺罥网丝。魇语梦魂闻婢唤，恶愁怀抱恐儿知。酒于痛饮非真适，情向新欢未肯痴。惆怅旧游携手处，木樨天气独来时。
无聊二首·其二
作者：王彦泓
朝代：明

把书移枕近床棱，叹息观涛病未能。怯暑心情犹喘月，背时风调独怀冰。无劳天女持花散，有愧高人选药称。肯过小楼言笑否，不嫌同上第三层。
无题
作者：王彦泓
朝代：明

不合将才赋宓妃，烹阿安敢怨燃箕。豢龙谁氏能烧燕，畜鸭何人肯饭狸。岂惮谗唇工贝锦，尚甘诗骨堕泥犁。明珠海底终探取，莫间骊龙有睡时。
无题
作者：王彦泓
朝代：明

倚树临楼卧酒垆，清狂判得费工夫。寒轻泥拔金钗饮，醉浅佯邀小玉扶。粉迹著书新指晕，翠痕沾袖旧眉图。闲来花下偏相问，昨制无题事有无。
无题
作者：王彦泓
朝代：明

几层芳树几层楼，只隔欢娱不隔愁。花外迁延惟见影，月中寻觅略闻讴。吴歌凄断偏相入，楚梦微茫不易留。时节落花人病酒，睡魂经雨思悠悠。
无题
作者：王彦泓
朝代：明

夜饮朝歌昼未眠，轻狂全是倚娘怜。妮他细语挑针线，替我排愁肄管弦。夜月不移欢枕畔，春山长坐酒垆前。何当荑玉亲磨墨，立到琉璃砚匣边。
无题
作者：王彦泓
朝代：明

暖语闲兜令语挑，感卿亲赐与无聊。歌筵歇拍偷回眼，花径前行细转腰。罗袜只教曹植见，香囊留待谢元邀。劳分辞恶来青琐，尚怯人闻未敢烧。
无题
作者：王彦泓
朝代：明

玉壶传点出花丛，青鸟衔笺尚未通。砌就银湾乌不度，筑成瑶圃鹤难逢。春浓逗梦三千里，路暗迷人十二峰。蜡照渐微香灺冷，佩声才达画堂东。绕枕离怀话未穷，河梁只在此楼中。迎愁月剩三分白，隔泪灯摇一点红。有雾不曾遮别路，随风想得过花丛。王昌望里千回首，满院帘栊飏晓风。
无题
作者：王彦泓
朝代：明

眉萼慵描出内稀，试晴风日浣罗衣。雪融香迹重台样，春减裙腰尺六围。随意梳匀都韵事，不形颦笑总沉几。无端午睡醒来晚，惊认残阳作曙晖。
无题
作者：王彦泓
朝代：明

花前诵赋响泠泠，抛掷双蛾画未成。四韵细教分舌齿，六书频与辨形声。雏能蔡琰须名父，妹有曹昭定哲兄。通德只从郎问字，一编灯影伴闲评。梅兰簇髻敞头新，蜂蝶追香绕画轮。闺秀竞师轻结束，里娘难仿淡描匀。花蹊月沼闲吟伴，碗茗炉香解事人。堪载五湖舟上去，坐看欢靥卧看颦。
无题
作者：王彦泓
朝代：明

闻说幽欢数日痴，人间方信有相思。斜门逼近推敲细，袒服缠绵脱著迟。莫逆丹心才是约，偶关青鸟已非私。断肠声息销魂语，只许檀郎独自知。羞看青鸟寄来书，遵路何当便揽祛。悔妾向曾窥笔砚，愁君今始悟裙裾。小姑解笑朝妆懒，中妇偏知夜阁虚。等到走桥灯月夜，不妨微步为郎迂。静掩秋窗雨思清，香烟侧畔坐卿卿。钗头白玉休频嗅，袖底黄柑与试烹。睡起未填眉黛破，茶来初放剪刀轻。帘前新布红油板，时度琤琤响履声。
无题
作者：王彦泓
朝代：明

饮兴阑珊月影移，侍儿出去罢矜持。灯前侧立魂难定，细唾柔嘶慢视时。
无题·其一
作者：王彦泓
朝代：明

玉壶传点出花丛，青鸟衔笺尚未通。砌就银湾乌不度，筑成瑶圃鹤难逢。春浓逗梦三千里，路暗迷人十二峰。蜡照渐微香灺冷，佩声才达画堂东。
无题·其一
作者：王彦泓
朝代：明

花前诵赋响泠泠，抛掷双蛾画未成。四韵细教分舌齿，六书频与辨形声。雏能蔡琰须名父，妹有曹昭定哲兄。通德只从郎问字，一编灯影伴闲评。
无题·其一
作者：王彦泓
朝代：明

闻说幽欢数日痴，人间方信有相思。斜门逼近推敲细，袒服缠绵脱著迟。莫逆丹心才是约，偶关青鸟已非私。断肠声息销魂语，只许檀郎独自知。
无题·其三
作者：王彦泓
朝代：明

静掩秋窗雨思清，香烟侧畔坐卿卿。钗头白玉休频嗅，袖底黄柑与试烹。睡起未填眉黛破，茶来初放剪刀轻。帘前新布红油板，时度琤琤响履声。
无题·其二
作者：王彦泓
朝代：明

梅兰簇髻敞头新，蜂蝶追香绕画轮。闺秀竞师轻结束，里娘难仿淡描匀。花蹊月沼闲吟伴，碗茗炉香解事人。堪载五湖舟上去，坐看欢靥卧看颦。
无题·其二
作者：王彦泓
朝代：明

绕枕离怀话未穷，河梁只在此楼中。迎愁月剩三分白，隔泪灯摇一点红。有雾不曾遮别路，随风想得过花丛。王昌望里千回首，满院帘栊飏晓风。
无题·其二
作者：王彦泓
朝代：明

羞看青鸟寄来书，遵路何当便揽祛。悔妾向曾窥笔砚，愁君今始悟裙裾。小姑解笑朝妆懒，中妇偏知夜阁虚。等到走桥灯月夜，不妨微步为郎迂。
无题八首
作者：王彦泓
朝代：明

未见思量乍见羞，烛前低颈暗回眸。难藏靥晕依微笑，已露眉湾黯澹愁。把酒预悲三月别，著衣难慰五更留。心知坐绣垂帘处，每过楼前一举头。怯上兰舟细步来，笑看渡影按金钗。陈王著眼先罗袜，温尉关心到锦鞋。把酒熨衣容旋学，摘花烹茗仟频差。船娘为近窗纱泊，免踏前门月露街。风怀得计是单楼，不负斋前月照低。卯饮瓮开新若下，晚妆人唤小梁溪。呼卢试遣舒荑玉，射雉还应出瓠犀。雪艳照人清不寐，未容今夕劝成泥。羞重娇多最惜名，月华明处怕微行。邻娘瞥见移灯景，侍女遥疑动钏声。残烛解衣教缓缓，重帏低语嘱轻轻。要知珍重关心切，白日闲逢一暗惊。重来絮语向西窗，奉坠罗衣泪一双。臂钏夜寒归雪砌，鬓鬟风乱过春江。金堂地逼防言鸟，茅舍云深绝吠庬。郎肯爱闲须一到，阿家新醁正开缸。勉为萧郎署酒监，登盘海错怕腥咸。侬音耐听荆梁异，艳集羞逢少长咸。闷掷花枝鉴晓镜，笑擎茶盌涴春衫。狂生未望如饴啮，先沥余杯一疗馋。花信风催到小桃，瘦腰宽剩半围绦。微寒自喜垂帘箔，深夜谁闻放剪刀。鹦鹉语言犹带诳，狸奴踪迹也偷逃。身轻却羡双飞燕，伫立墙东目送劳。晨光催骑度城闉，心记云窝美睡人。索我搔头抽髻玉，泥他摩痒卸彄银。偶从鬓侧低呼唤，随教腰支缓欠伸。此刻半衾还暖否，回车犹及未翻身。
无题八首·其一
作者：王彦泓
朝代：明

未见思量乍见羞，烛前低颈暗回眸。难藏靥晕依微笑，已露眉湾黯澹愁。把酒预悲三月别，著衣难慰五更留。心知坐绣垂帘处，每过楼前一举头。
无题八首·其七
作者：王彦泓
朝代：明

花信风催到小桃，瘦腰宽剩半围绦。微寒自喜垂帘箔，深夜谁闻放剪刀。鹦鹉语言犹带诳，狸奴踪迹也偷逃。身轻却羡双飞燕，伫立墙东目送劳。
无题八首·其三
作者：王彦泓
朝代：明

风怀得计是单楼，不负斋前月照低。卯饮瓮开新若下，晚妆人唤小梁溪。呼卢试遣舒荑玉，射雉还应出瓠犀。雪艳照人清不寐，未容今夕劝成泥。
无题八首·其二
作者：王彦泓
朝代：明

怯上兰舟细步来，笑看渡影按金钗。陈王著眼先罗袜，温尉关心到锦鞋。把酒熨衣容旋学，摘花烹茗仟频差。船娘为近窗纱泊，免踏前门月露街。
无题八首·其五
作者：王彦泓
朝代：明

重来絮语向西窗，奉坠罗衣泪一双。臂钏夜寒归雪砌，鬓鬟风乱过春江。金堂地逼防言鸟，茅舍云深绝吠庬。郎肯爱闲须一到，阿家新醁正开缸。
无题八首·其八
作者：王彦泓
朝代：明

晨光催骑度城闉，心记云窝美睡人。索我搔头抽髻玉，泥他摩痒卸彄银。偶从鬓侧低呼唤，随教腰支缓欠伸。此刻半衾还暖否，回车犹及未翻身。
无题八首·其六
作者：王彦泓
朝代：明

勉为萧郎署酒监，登盘海错怕腥咸。侬音耐听荆梁异，艳集羞逢少长咸。闷掷花枝鉴晓镜，笑擎茶盌涴春衫。狂生未望如饴啮，先沥余杯一疗馋。
无题八首·其六
作者：王彦泓
朝代：明
体裁：七言律诗

勉为萧郎署酒监，登盘海错怕腥咸。侬音耐听荆梁异，艳集羞逢少长咸。闷掷花枝鉴晓镜，笑擎茶碗涴春衫。狂生未望如饴啮，先沥余杯一疗馋。
无题八首·其四
作者：王彦泓
朝代：明

羞重娇多最惜名，月华明处怕微行。邻娘瞥见移灯景，侍女遥疑动钏声。残烛解衣教缓缓，重帏低语嘱轻轻。要知珍重关心切，白日闲逢一暗惊。
无题四首
作者：王彦泓
朝代：明

弄玉当年未嫁时，徘徊好影自矜持。几从画府回娇靥，羞向花间曳绮綦。千蝶帐深萦短梦，九雏钗重闲初笄。朝回夫婿鸣驺去，下却珠帘不肯窥。学书不学卫夫人，度曲惟教唱柳君。鹦鹉自将新律教，猧儿闲取练香熏。镜中铸就娇颜色，帐里惊回好梦魂。一榻茶烟清似水，金钗划作断肠纹。琼树瑶枝分外清，雒川应是旧仪形。阁中碧玉谁人识，楼上罗敷只自名。二尺吐云嫌髻短，五铢含雾喜身轻。从来不作多情调，羞读关雎第四声。栽培艳质向瑶阶，取次帘栊不放开。裹手倩人收宝钿，含颦拣样画香煤。腰肢未许同行拟，性格还从夫婿猜。阿母错怜教不嫁，几回偷看画图来。
无题四首·其一
作者：王彦泓
朝代：明

弄玉当年未嫁时，徘徊好影自矜持。几从画府回娇靥，羞向花间曳绮綦。千蝶帐深萦短梦，九雏钗重闲初笄。朝回夫婿鸣驺去，下却珠帘不肯窥。
无题四首·其三
作者：王彦泓
朝代：明

琼树瑶枝分外清，雒川应是旧仪形。阁中碧玉谁人识，楼上罗敷只自名。二尺吐云嫌髻短，五铢含雾喜身轻。从来不作多情调，羞读关雎第四声。
无题四首·其二
作者：王彦泓
朝代：明

学书不学卫夫人，度曲惟教唱柳君。鹦鹉自将新律教，猧儿闲取练香熏。镜中铸就娇颜色，帐里惊回好梦魂。一榻茶烟清似水，金钗划作断肠纹。
无题四首·其四
作者：王彦泓
朝代：明

栽培艳质向瑶阶，取次帘栊不放开。裹手倩人收宝钿，含颦拣样画香煤。腰肢未许同行拟，性格还从夫婿猜。阿母错怜教不嫁，几回偷看画图来。
日日有雨（时在漳南道中）
作者：王彦泓
朝代：明

望见乡山一抹青，霎时风雨暗前汀。天公也似人哀怨，每到斜阳一泪零。
旦旦
作者：王彦泓
朝代：明

一寸丹诚皎日同，薄情犹自认朦胧。无由披膈教君见，想煞秦宫照胆铜。
旧事
作者：王彦泓
朝代：明

一回经眼一回妍，数见何须虑不鲜。目断座隅呼小玉，魂销墙隙赌非烟。佯推罚盏遮银烛，笑映疏帘并画船。蜂蝶似同人鉴赏，一春追遂遍花前。乍制春衫避藁砧，称腰宽窄赏知音。题书远饷膏唇药，卖赋聊储瞷浴金。三具明铛观妾意，七枚佳珥试君心。随郎十索寻常事，只有丁娘耐细吟。
旧事·其一
作者：王彦泓
朝代：明

一回经眼一回妍，数见何须虑不鲜。目断座隅呼小玉，魂销墙隙赌非烟。佯推罚盏遮银烛，笑映疏帘并画船。蜂蝶似同人鉴赏，一春追遂遍花前。
旧事·其二
作者：王彦泓
朝代：明

乍制春衫避藁砧，称腰宽窄赏知音。题书远饷膏唇药，卖赋聊储瞷浴金。三具明铛观妾意，七枚佳珥试君心。随郎十索寻常事，只有丁娘耐细吟。
昆季避暑分韵得清字
作者：王彦泓
朝代：明

大地炎埃隙地清，乌衣游集葛衣新。已随雁序流三雅，更倚篪音奏四声。慕寂夫能蠲尘拂，凌寒河事慰棋枰。阿连更借幽心句，一夕西堂梦草生。
昔人诗词往往有用谢娘字相因已久不知其何指也余诗亦偶用之致来唐勒之疑戏占答客
作者：王彦泓
朝代：明

枙子庭前柳外墙，偶然风调入篇章。也知散朗多情思，敢著微词恼谢娘。兰幽雪白隔东墙，何事嫌疑到桂堂。风絮清才团扇曲，莫应长合属王郎。
昔人诗词往往有用谢娘字相因已久不知其何指也余诗亦偶用之致来唐勒之疑戏占答客·其二
作者：王彦泓
朝代：明

兰幽雪白隔东墙，何事嫌疑到桂堂。风絮清才团扇曲，莫应长合属王郎。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首
作者：王彦泓
朝代：明

从来国色玉光寒，昼视常疑月下看。况复此宵兼雪月，白衣裳凭赤阑干。吴绫拂体也生痕，初用轻纱别样温。半旧欲更心未忍，乍裁时节最承恩。霜晨短景本无多，不奈萦肠此事何。办得欢前行一遍，回踪已是暮鸦过。雪压红楼照座明，旋添香兽暖银笙。玉人相顾时时笑，喜听冰条落砌声。娇病生憎酒气烘，尊前长捧玉杯空。无端阿姊询闲事，氲得羞红似醉红。水沉清妙不生烟，兽焰微烘白玉钱。终是护花心意切，倩郎移过镜函边。夜迢迢更路迢迢，淡月飘灯自过桥。想得阿娇燃烛待，也应初换第三条。弱骨柔肌属体时，相偎难许半衾离。如何买得春休到，只有寒宵与意宜。家常爱著白生绡，纤弱难胜一束条。忽觉眼前颜色换，檀郎生日是明朝。窗楼映日满楼明，雪艳初临晓镜清。良久自看还独笑，不防身畔立卿卿。斜门通处偶然来，轩右红梅昨夜开。聊折一枝簪髻去，明朝分送绿窗栽。簇坐熏篝近玉窗，悄无声影断邻厖。可知画尽销魂字，金箸炉前倚一双。并蒂双柑赠绛仙，微酸隐忍带娇妍。合欢心事相关处，欲剖难拼几度怜。娟娟霜月上梅枝，正是明醪执酒时。为有辟寒香玉在，不能酩酊过三卮。弱质何曾避晓风，清霜留下去时踪。个人真与梅花似，一日幽香冷处秾。罗巾书满岁寒词，小字红钤付所知。冰雪心肠冰雪貌，年年相对插梅时。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首·其一
作者：王彦泓
朝代：明

从来国色玉光寒，昼视常疑月下看。况复此宵兼雪月，白衣裳凭赤阑干。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首·其七
作者：王彦泓
朝代：明

夜迢迢更路迢迢，淡月飘灯自过桥。想得阿娇燃烛待，也应初换第三条。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首·其三
作者：王彦泓
朝代：明

霜晨短景本无多，不奈萦肠此事何。办得欢前行一遍，回踪已是暮鸦过。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首·其九
作者：王彦泓
朝代：明

家常爱著白生绡，纤弱难胜一束条。忽觉眼前颜色换，檀郎生日是明朝。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首·其二
作者：王彦泓
朝代：明

吴绫拂体也生痕，初用轻纱别样温。半旧欲更心未忍，乍裁时节最承恩。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首·其五
作者：王彦泓
朝代：明

娇病生憎酒气烘，尊前长捧玉杯空。无端阿姊询闲事，氲得羞红似醉红。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首·其八
作者：王彦泓
朝代：明

弱骨柔肌属体时，相偎难许半衾离。如何买得春休到，只有寒宵与意宜。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首·其六
作者：王彦泓
朝代：明

水沉清妙不生烟，兽焰微烘白玉钱。终是护花心意切，倩郎移过镜函边。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首·其十
作者：王彦泓
朝代：明

窗楼映日满楼明，雪艳初临晓镜清。良久自看还独笑，不防身畔立卿卿。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首·其十一
作者：王彦泓
朝代：明

斜门通处偶然来，轩右红梅昨夜开。聊折一枝簪髻去，明朝分送绿窗栽。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首·其十三
作者：王彦泓
朝代：明

并蒂双柑赠绛仙，微酸隐忍带娇妍。合欢心事相关处，欲剖难拼几度怜。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首·其十二
作者：王彦泓
朝代：明

簇坐熏篝近玉窗，悄无声影断邻厖。可知画尽销魂字，金箸炉前倚一双。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首·其十五
作者：王彦泓
朝代：明

弱质何曾避晓风，清霜留下去时踪。个人真与梅花似，一日幽香冷处秾。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首·其十六
作者：王彦泓
朝代：明

罗巾书满岁寒词，小字红钤付所知。冰雪心肠冰雪貌，年年相对插梅时。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首·其十四
作者：王彦泓
朝代：明

娟娟霜月上梅枝，正是明醪执酒时。为有辟寒香玉在，不能酩酊过三卮。
昔年同社为秋词，今成往事，离居多感，岁晏不聊，触绪生吟，冰霜满月，凛尖风之透骨，感皎月之映心，多因梦后之思，添出酒边之句，聊作秋声貂续，以为春咏前驱，合曰寒词得一十六首·其四
作者：王彦泓
朝代：明

雪压红楼照座明，旋添香兽暖银笙。玉人相顾时时笑，喜听冰条落砌声。
春晴
作者：王彦泓
朝代：明

柳弱不堪扶，春愁剧鹧鸪。翠烟三月尽，红雨一庭芜。晓日鸠呼妇，晴风雁引雏。东邻踏青女，今日在南湖。
春暮减衣
作者：王彦泓
朝代：明

风汩残阳雨拂帘，晚春衣服减还添。难消素手为缝绽，那得闲心问织缣。病肺未能疏酒盏，诗肠无奈近香奁。孤吟赢得无聊在，试倩南华下一砭。
春游绝句
作者：王彦泓
朝代：明

春河曲曲柳丝丝，碧草如烟杏满枝。开尽画船天未午，游人犹悔上船迟。危栏低接水边扉，暗伫婵娟笑语微。也识爱他歌伎过，竞推红袖卷帘衣。新芜含绿占晴沙，别舫笙歌不厌哗。笑倚船窗才命酒，回风一阵送飞花。凉篷艇子出城多，满载游闲酒榼过。杂坐缓行花岸侧，数人弦管一人歌。回桡容易及黄昏，窄港争先水半浑。舆卒篙工相唤处，醉中知近小南门。
春游绝句·其一
作者：王彦泓
朝代：明

春河曲曲柳丝丝，碧草如烟杏满枝。开尽画船天未午，游人犹悔上船迟。
春游绝句·其三
作者：王彦泓
朝代：明

新芜含绿占晴沙，别舫笙歌不厌哗。笑倚船窗才命酒，回风一阵送飞花。
春游绝句·其二
作者：王彦泓
朝代：明

危栏低接水边扉，暗伫婵娟笑语微。也识爱他歌伎过，竞推红袖卷帘衣。
春游绝句·其五
作者：王彦泓
朝代：明

回桡容易及黄昏，窄港争先水半浑。舆卒篙工相唤处，醉中知近小南门。
春游绝句·其四
作者：王彦泓
朝代：明

凉篷艇子出城多，满载游闲酒榼过。杂坐缓行花岸侧，数人弦管一人歌。
晓晤
作者：王彦泓
朝代：明

睡闻呼唤尚朦胧，枕浪纹侵玉颊红。香兽半销金熨斗，阳乌初射石屏风。也知蝶梦殷勤觅，且喜狐踪曲折通。但许与欢清昼伴，不妨聊坐壁衣中。
晓院
作者：王彦泓
朝代：明

镜里朝花分外明，两看愁翠画难成。琉璃匣畔初拈笔，鹦鹉笼前乍合笙。女伴那知当面笑，檀郎偏认隔帘声。凭谁寄向销魂道，风日阑干慢出行。
晚凉即事
作者：王彦泓
朝代：明

金堂倦绣出花阴，残线犹拖插髻针。鸳枕浪纹侵粉颊，雀炉烟穗袅衣襟。月窥衾簟秋初冷，露湿盘筵夜渐深。欢笑语连悲咽语，卸头忘却换犀簪。屏帷低护浴房凉，珍重为卿治一汤。酒力不禁负侍女，药方新忌报厨娘。银匙滑泻鸡头肉，锁帐燶氲佛手香。为爱月窗秋树影，不教持烛暗归房。
晚凉即事·其一
作者：王彦泓
朝代：明

金堂倦绣出花阴，残线犹拖插髻针。鸳枕浪纹侵粉颊，雀炉烟穗袅衣襟。月窥衾簟秋初冷，露湿盘筵夜渐深。欢笑语连悲咽语，卸头忘却换犀簪。
晚凉即事·其二
作者：王彦泓
朝代：明

屏帷低护浴房凉，珍重为卿治一汤。酒力不禁负侍女，药方新忌报厨娘。银匙滑泻鸡头肉，锁帐燶氲佛手香。为爱月窗秋树影，不教持烛暗归房。
晚浴
作者：王彦泓
朝代：明

乍脱单衣趁晚凉，玉铺雪砌谨深藏。潜窥人影疑飞燕，乍见趺痕记窈娘。羞态未容开步障，娇声却已透纱窗。除前泼尽胭脂水，染得海棠花亦香。
晴日偕同人有见
作者：王彦泓
朝代：明

风暄日冷正佳辰，绿净园南韭叶春。狂社乍闻浮白手，严闺初放踏青人。故嗔平视遮生客，暗记微词识近邻。临去更怜低树好，绕枝闲看两三巡。
暂归里门韬仲叔屡同觞咏即事题赠
作者：王彦泓
朝代：明

又到尊前唤奈何，旅愁偏傍故园多。期丧仅未妨丝竹，作达几成废啸歌。粲社悲欢多化石，穷途缓急尽监河。知君同病关心甚，不厌频频犯夜过。
曾太夫人职方母初度在即，职方疏请归省不得，乞言为寿
作者：王彦泓
朝代：明

南天啮指仰曾慈，喜逮曾参禄养时。产玉已成清庙器，将雏先占上林枝。于今益信无投杼，自古空夸有断机。承命勉摛仁寿颂，南丰门下敢言诗。当年玉粒散仓陈，活却南州几万人。彤管定应题女侠，青莲早已悟禅真。穷乡野老传歌颂，通国闺娃识典型。众祝自然群瑞集，伫看袍笏满阶庭。
曾太夫人职方母初度在即，职方疏请归省不得，乞言为寿·其一
作者：王彦泓
朝代：明

南天啮指仰曾慈，喜逮曾参禄养时。产玉已成清庙器，将雏先占上林枝。于今益信无投杼，自古空夸有断机。承命勉摛仁寿颂，南丰门下敢言诗。
曾太夫人职方母初度在即，职方疏请归省不得，乞言为寿·其二
作者：王彦泓
朝代：明

当年玉粒散仓陈，活却南州几万人。彤管定应题女侠，青莲早已悟禅真。穷乡野老传歌颂，通国闺娃识典型。众祝自然群瑞集，伫看袍笏满阶庭。
有女郎手写余诗数十首笔迹柔媚纸光洁滑玩而味之
作者：王彦泓
朝代：明

笔砚精良映绮疏，瘦琼人作瘦筋书。古钗妙迹看来似，黄绢妍词愧未如。疏懒未成投芍药，清新先荷赏芙蕖。从今吟得关心句，一望枝娘柳下居。无聊私咏隔天涯，不道吟哦到齿牙。江令诗才犹剩锦，卫娘书格是簪花。长将睡压香浓染，怕被娘窥独半遮。想得笑和桃叶语，羡伊根蒂属王家。
有女郎手写余诗数十首笔迹柔媚纸光洁滑玩而味之·其一
作者：王彦泓
朝代：明

笔砚精良映绮疏，瘦琼人作瘦筋书。古钗妙迹看来似，黄绢妍词愧未如。疏懒未成投芍药，清新先荷赏芙蕖。从今吟得关心句，一望枝娘柳下居。
有女郎手写余诗数十首笔迹柔媚纸光洁滑玩而味之·其二
作者：王彦泓
朝代：明

无聊私咏隔天涯，不道吟哦到齿牙。江令诗才犹剩锦，卫娘书格是簪花。长将睡压香浓染，怕被娘窥独半遮。想得笑和桃叶语，羡伊根蒂属王家。
有所窥（春日访无因尚在内寝侍儿嘱余勿唤因留八句）
作者：王彦泓
朝代：明

花影花香搅睡情，香融绣被夹罗轻。楚云入梦浑迷晓，蜀酒禁愁误达晨。曲曲银屏低拂燕，层层珠箔略闻莺。游人窥探栖鸳去，刻向琅玕记我曾。
有治具相邀者恐其未能脱略也先寄此诗以广其意
作者：王彦泓
朝代：明

宾至愁君昼寝惊，茶炉想已沸秋声。无烦座客矜牛炙，只倩厨娘点雉羹。欢极有人能一石，狂来无饮不三更。何须鲭鲊方相授，明日重过觅解酲。
有谢
作者：王彦泓
朝代：明

钗挂臣冠袖拂衣，尊前元未露微词。也知一顾情非浅，若在前年讵敢辞。羞向罗敷更赠珠，彦回甘被笑非夫。此身自属人勾管，不拟今生负得渠。
有谢·其一
作者：王彦泓
朝代：明

钗挂臣冠袖拂衣，尊前元未露微词。也知一顾情非浅，若在前年讵敢辞。
有谢·其二
作者：王彦泓
朝代：明

羞向罗敷更赠珠，彦回甘被笑非夫。此身自属人勾管，不拟今生负得渠。
有赠四首
作者：王彦泓
朝代：明

国花第一数姚黄，更共明珠字夜光。笑靥乍圆全似母，病容尤好莫羞郎。三年怀袖僧弥扇，十里流闻望子香。嘱向桂堂休避客，暂容图画看真娘。矜严时已逗风情，五字诗中目乍成。折齿幽人犹有我，扫眉才子更无卿。当筵心借调琴语，入户行防触瑟声。何事胆娘偏小胆，略闻鹦鹉便心惊。睡晓犹然怯曙晖，芙蓉颜色慰朝饥。因留宋玉亲炊饭，却赏王敦竟脱衣。心许湔裙三日去，人知叠骑几时归。还愁守到浓欢夜，瘦得蛮腰剩一围。秋风长簟恨三年，续命曾闻唤小怜。已向绿珠称弟子，倘容张硕伴神仙。筵前笑顾樱桃掷，烛下偷分茉莉穿。端似悼亡唐后主，见伊枝叶又情牵。
有赠四首·其一
作者：王彦泓
朝代：明

国花第一数姚黄，更共明珠字夜光。笑靥乍圆全似母，病容尤好莫羞郎。三年怀袖僧弥扇，十里流闻望子香。嘱向桂堂休避客，暂容图画看真娘。
有赠四首·其三
作者：王彦泓
朝代：明

睡晓犹然怯曙晖，芙蓉颜色慰朝饥。因留宋玉亲炊饭，却赏王敦竟脱衣。心许湔裙三日去，人知叠骑几时归。还愁守到浓欢夜，瘦得蛮腰剩一围。
有赠四首·其二
作者：王彦泓
朝代：明

矜严时已逗风情，五字诗中目乍成。折齿幽人犹有我，扫眉才子更无卿。当筵心借调琴语，入户行防触瑟声。何事胆娘偏小胆，略闻鹦鹉便心惊。
有赠四首·其四
作者：王彦泓
朝代：明

秋风长簟恨三年，续命曾闻唤小怜。已向绿珠称弟子，倘容张硕伴神仙。筵前笑顾樱桃掷，烛下偷分茉莉穿。端似悼亡唐后主，见伊枝叶又情牵。
未狂社诸君效剑南体
作者：王彦泓
朝代：明

狂心难按是今年，花市湖堤早著鞭。笑倩客扶桃叶醉，喜听人骂柘枝颠。神仙枉被浮名误，宰相何妨曲子传。圣代独能容放荡，醉侯汤沐不教镌。
杂悲三首
作者：王彦泓
朝代：明

旧碧罗衾旧茜衣，药痕和泪偏淋漓。开箱瞥见心如捣，似见攒眉忍痛时。检得残笺两幅余，为将医药饷离居。自言臂颤难成字，特为关心力疾书。泪寒鳏枕月来尽，记得前秋作伴时。痛剧夜分常隐忍，愁声不令醉人知。
杂悲三首·其一
作者：王彦泓
朝代：明

旧碧罗衾旧茜衣，药痕和泪偏淋漓。开箱瞥见心如捣，似见攒眉忍痛时。
杂悲三首·其三
作者：王彦泓
朝代：明

泪寒鳏枕月来尽，记得前秋作伴时。痛剧夜分常隐忍，愁声不令醉人知。
杂悲三首·其二
作者：王彦泓
朝代：明

检得残笺两幅余，为将医药饷离居。自言臂颤难成字，特为关心力疾书。
杂记
作者：王彦泓
朝代：明

敛笑防疑意绪谐，背人佯不隐红鞋。分明簇蝶低鬟畔，认得花纹细股钗。病榻香销半掩关，别离耽误一秋闲。近来本是梳头少，约髻红丝宛未殷。灯边调笑酒边嗔，寒透罗衫十月春。爱问插花时势样，阔眉松髻似何人。弄药争花语笑稠，忽然幽事到心头。眉尖怕被同袍觉，强作无愁倍是愁。青鸟闲将病耗传，惹伊愁绝转生怜。今朝教向当窗见，已试梳头晓镜前。墙阴绕遍却空还，烟树红扉不启关。解得檀郎生性否，暮钟时候怕身闲。暂见花间滴泪频，断肠滋味一番新。匆匆风影惊分处，尚自回头嘱付人。窄阑逢处不抬头，脸晕犹呈灭烛羞。翻忆未成欢爱日，一番相见一回眸。
杂记·其一
作者：王彦泓
朝代：明

敛笑防疑意绪谐，背人佯不隐红鞋。分明簇蝶低鬟畔，认得花纹细股钗。
杂记·其七
作者：王彦泓
朝代：明

暂见花间滴泪频，断肠滋味一番新。匆匆风影惊分处，尚自回头嘱付人。
杂记·其三
作者：王彦泓
朝代：明

灯边调笑酒边嗔，寒透罗衫十月春。爱问插花时势样，阔眉松髻似何人。
杂记·其二
作者：王彦泓
朝代：明

病榻香销半掩关，别离耽误一秋闲。近来本是梳头少，约髻红丝宛未殷。
杂记·其五
作者：王彦泓
朝代：明

青鸟闲将病耗传，惹伊愁绝转生怜。今朝教向当窗见，已试梳头晓镜前。
杂记·其八
作者：王彦泓
朝代：明

窄阑逢处不抬头，脸晕犹呈灭烛羞。翻忆未成欢爱日，一番相见一回眸。
杂记·其六
作者：王彦泓
朝代：明

墙阴绕遍却空还，烟树红扉不启关。解得檀郎生性否，暮钟时候怕身闲。
杂记·其四
作者：王彦泓
朝代：明

弄药争花语笑稠，忽然幽事到心头。眉尖怕被同袍觉，强作无愁倍是愁。
杂题上元竹枝词
作者：王彦泓
朝代：明

绣佛前头结好因，上元香火肃凌晨。悬幡一色灯笼锦，名氏亲书善女人。风雨元宵意倍伤，画檐低拜扫晴娘。若教扫得天边雨，为扫离人泪两行。腰身十七正娇慵，珠凤鞋帮一捻红。不奈小桥春露滑，阿娘扶过石栏东。瓦坼龟文一例看，断连横竖有悲欢。一声脆响笼灯看，暂作排愁事一端。白縠单衫绝点埃，经年皎洁似初裁。何须更取园蔬识，偶趁同袍一摘来。夜筵花果绕香炉，心事年年问紫姑。灯后踏青挑菜起，不知堪会那人无。
杂题上元竹枝词·其一
作者：王彦泓
朝代：明

绣佛前头结好因，上元香火肃凌晨。悬幡一色灯笼锦，名氏亲书善女人。
杂题上元竹枝词·其二
作者：王彦泓
朝代：明

风雨元宵意倍伤，画檐低拜扫晴娘。若教扫得天边雨，为扫离人泪两行。
杂题上元竹枝词·其五
作者：王彦泓
朝代：明

白縠单衫绝点埃，经年皎洁似初裁。何须更取园蔬识，偶趁同袍一摘来。
杂题上元竹枝词·其六
作者：王彦泓
朝代：明

夜筵花果绕香炉，心事年年问紫姑。灯后踏青挑菜起，不知堪会那人无。
杂题上元竹枝词·其四
作者：王彦泓
朝代：明

瓦坼龟文一例看，断连横竖有悲欢。一声脆响笼灯看，暂作排愁事一端。
杂题上元竹枝词三首
作者：王彦泓
朝代：明

腰身十七正娇慵，珠凤鞋帮一捻红。不奈小桥春露滑，阿娘扶过石栏东。
杂题上元竹枝词三首
作者：王彦泓
朝代：明

风雨元宵意倍伤，画襜低拜扫晴娘。
若教扫得天边雨，为扫离人泪两行。
杪冬即事
作者：王彦泓
朝代：明

曲宴偏宜素霰飘，一觞冬莫慰无聊。浓香衾枕寒偎鸭，炽炭房栊暖卸貂。谢女厌称风柳絮，王郎真见雪芭蕉。垂帘尽日慵梳掠，预为严妆怯岁朝。
松郡迎春遥忆故园诸女伴仍用前韵
作者：王彦泓
朝代：明

明妆新写黛如张，结伴银娘并胆娘。为有幽怀须互语，肯教闲事得相妨。帘边綦屧防微露，榼内茶蔬劝递尝。应念松江郡筵上，红衫拘束劝萧郎。
柬诟逋者
作者：王彦泓
朝代：明

狞须健仆递邮筒，叫唤何如此醉翁。学得无愁天子法，战书虽急不开封。
栎园姨翁坐上预听名歌并观二剑即事呈咏
作者：王彦泓
朝代：明

风流领袖词坛伯，早岁倾家耽结客。肝胆男儿四海空，却随长黛操歌拍。烈士从来定赏音，周郎顾曲况郎琴。谁知唐勒牢骚况，剩托清讴写壮心。萧疏襟寄嫌华屋，别向林塘选幽筑。摩诘轩窗俨画图，安昌帘幕传丝竹。练色知声第一流，檀痕亲掐教伊州。呼来绛树皆琼树，倚遍笙楼即镜楼。临川丽曲才人赋，慧业情钟兼妙悟。妖唱能传作者心，圆喉脆节如丝度。只字悠扬刻漏移，四筵倾耳尽支颐。红尘卷雾双鸾出，绣带迎风一燕吹。歌酣酒热来孤愤，画鼓渊渊金石韵。奋袂低昂雪腕催，满堂掩泣灯生晕。浊酒何人识信陵，感时悲事绪填膺。饮醇长夜非荒晏，映柱摩挲六尺冰。丈夫意概矜然诺，不惜如花换干莫。自是荆卿侠气深，非关石尉欢情薄。座隅有客百愁盈，更倚云和啭一声。试问清狂能酷似，也应知是谢家甥。
栎园姨翁幽楼久矣忽走京都人咸以宦情疑之余独知其不然也既而为荆川先生请谥朝奏疏夕报可客复有进议者曰『此时陈乞一荫得旨如寄耳』嘐然曰『吾驰走黄尘为先公易名两字耳今幸邀主恩归报家庙安能更贪羁绁为故山猿鹤笑耶』飘然策骑归逍遥林下余窃怪向之疑者真以腐鼠意鹓雏也记之以诗得转韵四十八句
作者：王彦泓
朝代：明

中丞骏誉馨兰芷，一代文章推正始。致身霄汉更夷犹，敛手经纶综百史。晚扫鲸鲵靖海尘，扶桑清晏豁疏襟。大星空伴忠魂赏，光焰何曾敌铄金。圣明旷世搜麟凤，蠹简残编百朋重。四部兼麈丙夜观，八编特赏经时总。李牧功名异代思，贾生筹策文孙用。日月昭回冥漠光，风云掩映缥缃动。落落名孙饶祖风，赐书千卷寄雍容。歌凝鸾凤歌箫碧，醉怨棠梨落藓红。奇文弱冠人传诵，侠窟骚坛争引重。潘岳家风首述诗，陆机世得先陈颂。千里孤装触雪行，不求身贵谒公卿。清评曾向清时吐，名世真儒伫易名。圣主从前劳寤寐，览书未半催宣赐。不用词林旧例沿，云章亲定襄文字。问俗方求乐毅孙，披文亟录端明裔。岂知骨性自烟霞，冥鸿早巳飘然逝。松桂浓芬满旧山，酒轮茶臼掩柴关。肯将马灯尘千斛，换却渔竿水一湾。幅巾东路秋莼美，惟有狂吟颂天子。傲骨难投世网中，才名不藉家声起。家庙焚黄享礼成，不嫌野服拜明纶。从来相业山中事，衣白何妨是散人。
梦后闻雨
作者：王彦泓
朝代：明

枕畔花香半解酲，愔愔小雨洒帘旌。自疑身在罗敷院，卧近春蚕啮叶声。若无若有晚潇潇，一榻余香篆字烧。怕忆忧欢十年事，祇今切莫到芭蕉。
梦后闻雨·其一
作者：王彦泓
朝代：明

枕畔花香半解酲，愔愔小雨洒帘旌。自疑身在罗敷院，卧近春蚕啮叶声。
梦后闻雨·其二
作者：王彦泓
朝代：明

若无若有晚潇潇，一榻余香篆字烧。怕忆忧欢十年事，祇今切莫到芭蕉。
横塘
作者：王彦泓
朝代：明

却持离泪下西轩，络纬秋声玉砌喧。行过回塘更添恨，绿荷犹自盖双鸳。
此妓方图落籍有人恐其委身者非佳士也复乞一诗以讽尼之
作者：王彦泓
朝代：明

莺舌吹兰善笑谈，客来端合带双柑。泥莲渍染虽堪痛，金屋沉埋更不甘。眼慧未妨身是女，气卑争耐世无男。眼前才士称量遍，毕竟何人是子南。
死别
作者：王彦泓
朝代：明

三年珍重感怜才，此别应须到夜台。中路相抛悲复愧，几时还望墓田来。
残妆
作者：王彦泓
朝代：明

睡夕篸花晓未蔫，又寻幽朵露丛边。窗光映日来侵面，衣影翔风欲拍肩。艳鬓泽同新沐夜，羞颜赪似未笄年。残妆最是难看见，缓住梳头一细怜。
残岁即事
作者：王彦泓
朝代：明

梅檐霜苦月来迟，又到停灯剪胜时。出意自描新样子，丁宁休报小姑知。雪霁寒新腊八天，侍儿擎烛过妆前。肉糜旧话重拈起，引得红腮一笑嫣。红篆桃符白板扉，瓶梅写影上床帷。芦帘纸阁清相称，不羡氍毹作地衣。满城箫鼓嫁人天，裘马郎君意气鲜。独有当年我惆恨，逢新偏忆旧缠绵。亦有偷啼向镜台，合欢杯是断肠杯。张郎画笔无心试，暗提王家扇子来。手提金箸拨炉红，暗教恩私一岁中。首忆惊心试灯夜，一声轻嗽画屏东。文袜清彄手自缄，重毫丝履绣鹣鹣。心知饷姊须珍重，别上菱花镜一奁。谢灶新添一瓣香，终年欢赏费茶浆。天公定恕风流罪，不藉君侯为讳藏。拼取无眠守岁华，听残竹炮几千家。鸡鸣尚伴熏炉坐，自扎同心柏子花。纱笼椽烛焰如幢，火齐呈花喜一双。为惜轻风吹烬落，晓妆成后未开窗。金雀鸦鬟尚簸钱，残年犹是柳枝年。鬟多力弱春消息，渐到眉心眼角边。
残岁即事·其一
作者：王彦泓
朝代：明

梅檐霜苦月来迟，又到停灯剪胜时。出意自描新样子，丁宁休报小姑知。
残岁即事·其七
作者：王彦泓
朝代：明

文袜清彄手自缄，重毫丝履绣鹣鹣。心知饷姊须珍重，别上菱花镜一奁。
残岁即事·其三
作者：王彦泓
朝代：明

红篆桃符白板扉，瓶梅写影上床帷。芦帘纸阁清相称，不羡氍毹作地衣。
残岁即事·其九
作者：王彦泓
朝代：明

拼取无眠守岁华，听残竹炮几千家。鸡鸣尚伴熏炉坐，自扎同心柏子花。
残岁即事·其二
作者：王彦泓
朝代：明

雪霁寒新腊八天，侍儿擎烛过妆前。肉糜旧话重拈起，引得红腮一笑嫣。
残岁即事·其五
作者：王彦泓
朝代：明

亦有偷啼向镜台，合欢杯是断肠杯。张郎画笔无心试，暗提王家扇子来。
残岁即事·其八
作者：王彦泓
朝代：明

谢灶新添一瓣香，终年欢赏费茶浆。天公定恕风流罪，不藉君侯为讳藏。
残岁即事·其六
作者：王彦泓
朝代：明

手提金箸拨炉红，暗教恩私一岁中。首忆惊心试灯夜，一声轻嗽画屏东。
残岁即事·其十
作者：王彦泓
朝代：明

纱笼椽烛焰如幢，火齐呈花喜一双。为惜轻风吹烬落，晓妆成后未开窗。
残岁即事·其十一
作者：王彦泓
朝代：明

金雀鸦鬟尚簸钱，残年犹是柳枝年。鬟多力弱春消息，渐到眉心眼角边。
残岁即事·其四
作者：王彦泓
朝代：明

满城箫鼓嫁人天，裘马郎君意气鲜。独有当年我惆恨，逢新偏忆旧缠绵。
江上
作者：王彦泓
朝代：明

回首江云泪几双，酒空金盏在他乡。穷途自合亲情断，幽恨那堪世事忙。两岸草花秋寂历，一船烟月夜凄凉。不知身是孤飞鸟，犹误题笺寄孟光。
沈郎索赠
作者：王彦泓
朝代：明

琴理幽玄奕旨微，风流多艺沈元机。红裈锦带清言去，散髻斜簪薄醉归。石黛妾教呵冻笔，金彄婢与瀹春旗。歌儿度亲裁尽曲，按到关情色已飞。休文臂瘦觉清寒，影似垂杨气比兰。射雉顿令贞妇笑，骑羊真作璧人看。尽夸落笔言堪市，为伴当垆色可餐。传语太冲休挟弹，只凭三赋友潘安。
沈郎索赠·其一
作者：王彦泓
朝代：明

琴理幽玄奕旨微，风流多艺沈元机。红裈锦带清言去，散髻斜簪薄醉归。石黛妾教呵冻笔，金彄婢与瀹春旗。歌儿度亲裁尽曲，按到关情色已飞。
沈郎索赠·其二
作者：王彦泓
朝代：明

休文臂瘦觉清寒，影似垂杨气比兰。射雉顿令贞妇笑，骑羊真作璧人看。尽夸落笔言堪市，为伴当垆色可餐。传语太冲休挟弹，只凭三赋友潘安。